Η ταινία Girl Rising προβάλλεται στην Κύπρο – Παραθυρο\nΗ ταινία Girl Rising προβάλλεται στην Κύπρο στις 11 Οκτωβρίου, στο The Shoe Factory στη Λευκωσία.\nΤο έργο υπογράφει σκηνοθετικά ο βραβευμένος με Όσκαρ Ρίτσαρντ Ι. Ρόμπινς, ο οποίος φέρνει στο φως τις ιστορίες εννέα κοριτσιών απ’ όλο τον κόσμο καθώς προσπαθούν να ξεπεράσουν απίστευτες δυσκολίες για να πετύχουν το όνειρό τους για μόρφωση.\nΩς αφηγητές συμμετέχουν στην ταινία οι Κέιτ Μπλάνσετ, Σελίνα Γκόμεζ, Αν Χάθαγουεϊ, Σάλμα Χάγιεκ, Αλίσια Κις, Λίαμ Νίσον, Μέριλ Στριπ κ.ά.\nΠροβολές στην Κύπρο\nΗ πρώτη προβολή θα γίνει την Διεθνή Ημέρα Κοριτσιών για να τονίσει το γεγονός ότι σε 66 εκατομμύρια κορίτσια σχολικής ηλικίας σε όλο τον κόσμο αυτή τη στιγμή αρνείται το δικαίωμα της εκπαίδευσης.\nΗ ταινία θα προβληθεί τον Νοέμβριο στα K-Cineplex ενώ θα μεταδοθεί στην κρατική τηλεόραση και θα γίνουν προβολές σε σχολεία και πανεπιστήμια.\nΗ άρνηση πρόσβασης στην εκπαίδευση για τα κορίτσια έχει μια καταστροφική επίδραση στις προοπτικές και ευκαιρίες των κοριτσιών, στις οικογένειές τους και στην ευρύτερη κοινότητα.\nΑφήνει επίσης τα κορίτσια επιρρεπή στην καταπίεση και την εκμετάλλευση καθ’ όλη τη διάρκεια της ζωής τους.\nΗ προβολή αποτελεί την αρχή μιας παγκόσμιας εκστρατείας για την εξάλειψη της φτώχειας στις αναπτυσσόμενες χώρες μέσα από την παιδεία.\nΣτόχος είναι να ενημερωθεί το κοινό για τη διαφορά που μπορεί να κάνει η εκπαίδευση στις δοκιμασίες φτωχών και ιδιαίτερα ευάλωτων κοριτσιών.\nΗ World Vision\nΟι προβολές θα λειτουργήσουν επίσης και ως έρανος για να βοηθήσουν τη δουλειά που κάνει η World Vision με κορίτσια που ζουν στη φτώχεια σε όλο τον κόσμο. Δύο από τα κορίτσια-πρωταγωνιστές στην ταινία, επωφελούνται από τα προγράμματα του διεθνούς οργανισμούς, ο οποίος στοχεύει στην εξάλειψη της παγκόσμιας φτώχειας.\nΗ σειρά εκδηλώσεων τελεί υπό την αιγίδα του Υπουργείου Παιδείας και Πολιτισμού και της Επιτρόπου Προστασίας των Δικαιωμάτων του Παιδιού.\nΗ ιδέα για το 10×10* και η έμπνευση για το Girl Rising ξεπρόβαλαν όταν σε μια ομάδα δημοσιογράφων υποβλήθηκε η πολύ δύσκολη ερώτηση: Πώς εξαλείφεται η παγκόσμια φτώχεια;\nΕνόσω η ομάδα μιλούσε με ειδικούς της πολιτικής στον διεθνή χώρο, επαγγελματίες της ανάπτυξης και ηγέτες με χρόνια εμπειρίας στην εξάλειψη της φτώχειας, διαφάνηκε μια απλή αλήθεια: Η εκπαίδευση των κοριτσιών είναι η επένδυση με τη μεγαλύτερη απόδοση που θα μπορούσε να γίνει για να σπάσει ο κύκλος της φτώχειας.\nΑν ένα κορίτσι είναι μορφωμένο, είναι πολύ πιο πιθανό ότι θα παντρευτεί πιο αργά, θα κάνει λιγότερα παιδιά και θα αποφύγει να μολυνθεί από HIV/AIDS.\nΜεγαλώνοντας, υπάρχει μικρότερη πιθανότητα να είναι θύμα οικογενειακής βίας και πιθανώς να συμμετέχει σε κοινωνική ηγεσία. Θα κερδίζει περισσότερα χρήματα. Επιπρόσθετα, μια μορφωμένη μητέρα έχει περισσότερες πιθανότητες να εκπαιδεύσει εξίσου τα παιδιά της, παραδίνοντας την ευμάρεια και την ευκαιρία στην επόμενη γενιά.\n«Είναι συναρπαστικό να είναι κανείς δραστήριος συνεργάτης σε αυτή την παγκόσμια εκστρατεία που θέλει να βάλει τα κορίτσια στο σχολείο και να βοηθήσει να βελτιωθούν οι ζωές και οι μελλοντικές τους προοπτικές», λέει η Κόνι Λένεμπεργκ, Περιφερειακή Διευθύντρια της World Vision International.\n«Η World Vision έχει ως δέσμευσή της να ενδυναμώσει τα κορίτσια μέσω της εκπαίδευσης, και το Girl Rising βάζει ένα ανθρώπινο πρόσωπο στην πολύ δυνατή αλλαγή που μπορεί να επιφέρει η εκπαίδευση», αναφέρει η Κλερ Σέντον, Περιφερειακή Διευθύντρια Τομέα Υποστήριξης της World Vision.\n«Προβάλλοντας το Girl Rising, βοηθούμε να διαδοθεί το μήνυμα ότι η εκπαίδευση των κοριτσιών μπορεί να αλλάξει τον κόσμο. Η Κύπρος, ως μέλος της Ε.Ε., έχει ένα σημαντικό ρόλο να διαδραματίσει στην προαγωγή αυτού του μηνύματος στα διεθνή φόρουμ και επίσης μέσω των ιδίων της των προσπαθειών για Επίσημη Αναπτυξιακή Βοήθεια», δηλώνει με τη σειρά του ο Πέτρος Φλωρίδης, Εκτελεστικός Λειτουργός της World Vision Κύπρου.\n* Το 10×10 ιδρύθηκε από βραβευμένους δημοσιογράφους του The Documentary Group και της Vulcan Productions του Πολ Γκ. Άλεν, μαζί με την Intel Corporation ως στρατηγικού συνεργάτη.\nΤο 10×10 χτίζεται στη βάση συνεργασιών με Μη Κυβερνητικές Οργανώσεις (ΜΚΟ), διαμορφωτών πολιτικής και οργανισμών βάσης –όλοι εργαζόμενοι για να αλλάξουν μυαλά, ζωές και πολιτικές.\nΟ συνασπισμός ΜΚΟ του 10×10 περιλαμβάνει ένα δίκτυο που κάνει τη μεγάλη διαφορά και αποτελείται από προασπιστές και πρωτοπόρους της εκπαίδευσης των κοριτσιών.\nΑυτοί οι οργανισμοί προσφέρουν υπηρεσίες που αλλάζουν τη ζωή των κοριτσιών κάθε μέρα, και είναι μεταξύ των καλύτερων επαγγελματιών του είδους τους. Η ταινία Girl Rising του 10×10, αποκτήθηκε από το CNN Films και θα μεταδοθεί από το CNN.


Amd 7950 reference ή msi 660ti power edition - Kάρτες Γραφικών & 'Hχου - Insomnia.gr\nΑρχική Forums Hardware Kάρτες Γραφικών & 'Hχου Amd 7950 reference ή msi 660ti power edition\nAmd 7950 reference ή msi 660ti power edition\nΑπό τον LionHurt1982, 30 Ιανουαρίου 2013 στο Kάρτες Γραφικών & 'Hχου\nΑν εξαιρεσουμε τη διαφορα στη τιμη τι προτεινετε για 1080p?τροφοδοτικο berlin 630 cpu i5 -2500.\nΑν εξαιρεσουμε τη διαφορα στη τιμη τι προτεινετε για 1080p?τροφοδοτικο berlin 630 cpu i5 -2500.

\nGames? λιγο απολα οχι κατι συγκεκριμενο\n660ti power edition αυτη θα επερνα χωρις δευτερη σκεψη\n
660ti power edition αυτη θα επερνα χωρις δευτερη σκεψη
\nκαλυτερο συστημα ψυξης πιο ησυχη μεγαλυτερη μεταπωληση\nΧαχαχα σορυ ρε φιλε αλλα λες και χωρις δευτερη σκεψη xD Μεχρι ποσα διαθετεις? Μπορει να εκανες την δουλεια σου και με την 7870. Προκειται να παιξεις παιχνιδια οπως BF3,FarCry3,Hitman Absolution,Witcher2 κτλπα??? Γενικα εισαι ανοιχτος να κανω καποιες υποχωρησεις στις ρυθμισεις των games ή θες να τα παιζεις στα Ultra settings?\nΟκ σευχαριστω πολυ φιλε μ\nΚοιταξε να δεις.Εχουν μια διαφορα στην τιμη,αλλα αυτο ειναι στο χερι σ.Για 1080ρ ειτε με τη μια ειτε με την αλλη ανετος θα εισαι.Το τελευταιο κριτιριο ειναι το oc.Η 660 εχει καλη ψυξη και ετσι θα εχει πιο πολλες αντοχες για πειραγμα.Η 7950 δν ειναι για πολλα σε αυτον τον τομεα.Διαλεξε και παρε.Αν δν θες oc και τετοια 660,αν δν θες ομως την7950\nΟχι δν ασχολουμαι με oc. Δν θελω να την πειραξω. Σας ευχαριστω πολυ παιδια για τη συνδρομη σας\nMονο την 7950 oem κοιτας?\nΑπ'οτι κτλβαινεις τις εχω βρει περιπου στην ιδια τιμη. Γι αυτο κοιταζω μονο oem 7950.ξερω οτι αν ηταν καποια της saphire ολοι θα μου προτεινατε δαγκωτο 7950. Ετσι δν ειναι; Αν και εχω και μια συμπαθεια προς nvidia χωρις απαραιτητα να αποκλειω τις amd\nΜν το λες οτι δν ασχολεισαι,γιατι απο την στιγμη που θα δωσεισ ενα σεβαστο ποσο ,πρεπει να τα κοιτας ολα.Γιατι αν μου επιτρεπεις καλο θα ειναι να εχεις και αυτην την επιλογη για το μελλον.Πραξε οπως θες αλλα κοιτα τα ολα.Ευχαριστω\nΤο εθεσα λαθος. Δν εχω ασχοληθει ποτε μεχρι τωρα. Ισως στο μελλον να το επιχειρησω αλλα οχι ακομα. Να σαι καλα παντως\nΜάλλον ακριβώς ανάποδα... Οι Kepler πυρήνες δεν ανεβαίνουν... Ενώ ειδικά οι 7950 του δίνουν και καταλαβαίνει.\nΑν δεν σε ενδιαφέρει το CUDA η 7950 αποτελεί μια πολύ καλύτερη λύση. Τα 3GB τους σε βοηθάνε στις μεγάλες αναλύσεις και για να ανοίξεις όλα τα φίλτρα. Και κάρτες σαν αυτήν την GB7950 κλοκάρουν όσο ψηλά πάνε και οι 7970 και είναι και ψυγειάκια. Αλλά και οι Reference πάνε ψηλά. Δεν έχεις να φοβάσαι τίποτα με το OC και γίνεται τόσο απλά στις VGA...\nΟτι ειπε ο Νινος.. Αμα θες σονυ και καλα μια απο τις δυο,αν θες επιδοσεις πας 7950 αν οχι και σε απασχολουν και οι θερμομρασιες και ο θορυβος πας στην 660ti.. 7950 απο μενα..


ANT1 internet world | Έκοψε ολόκληρο δέντρο για να κλέψει ένα ποδήλατο! (βίντεο)\nΈκοψε ολόκληρο δέντρο για να κλέψει ένα ποδήλατο! (βίντεο)\nΤο βίντεο με τον θρασύτατο ληστή έγινε viral μέσα σε λίγες ώρες.\nΈνας άνδρας στην πόλη Γκανγκσά της Κίνας, έκλεψε ένα ποδήλατο αφού πρώτα έκοψε ολόκληρο δέντρο, χωρίς να τον αντιληφθεί κανείς.\nΤην περίεργη κλοπή κατέγραψαν κάμερες ασφαλείας, αποτυπώνοντας τον κλέφτη να κόβει το δέντρο στο οποίο ήταν δεμένο το ποδήλατο με ένα πριόνι που έβγαλε από το αυτοκίνητο του.\nΜάλιστα, αν και του πήρε αρκετή ώρα δεν τον είδε κανένας, γεγονός που προκάλεσε εξίσου μεγάλη εντύπωση.\nΜετά από λίγο, κατάφερε να κόψει το δέντρο και “απελευθέρωσε” το ποδήλατο βάζοντας το στη μηχανή του σαν να μην συμβαίνει τίποτα!


** HOSTELPOINT BRIGHTON, ΜΠΡΆΙΤΟΝ **\nΤο χόστελ είναι σε απόσταση 1 χλμ από το κέντρο του Μπράιτον.\nΤα Twin Room, 8-bed mixed Dorm, Double Room και 6-bed mixed Dorm είναι εξοπλισμένα με θέρμανση, γκαρνταρόμπα, προσωπικό υπολογιστή, ξεχωριστή τουαλέτα και CD player και κρεβάτια που έχουν ατομικά ερμάρια, πουπουλένια μαξιλάρια και λευκά είδη. Στα δωμάτια επίσης έχει παρκέ. Το χόστελ έχει ιδιωτικά μπάνια με δωρεάν προϊόντα περιποίησης και μεγάλες πετσέτες μπάνιου.\nΕίναι μόλις 45 λεπτά με το αυτοκίνητο από το αεροδρόμιο Διεθνές Γκάτγουικ.\nHostelpoint Brighton, Ηνωμένο Βασίλειο\nThe Grapevine Seafront - Hostel Μπράιτον\nAvalon Lifestyle Guest House Μπράιτον\nMetropole Ξενοδοχείο in Γενεύη: kράτηση τώρα;\nCentury Ξενοδοχείο in Γενεύη: kράτηση τώρα;\nInternational & Terminus Ξενοδοχείο in Γενεύη: kράτηση τώρα;\nKipling Manotel Ξενοδοχείο in Γενεύη: kράτηση τώρα;\nAzur Meuble Ξενοδοχείο επιπλωμένων διαμερισμάτων in Κάννες: kράτηση τώρα;\nUfo Hostel in Αγία Πετρούπολη: kράτηση τώρα;\nAnnushka Ξενοδοχείο in Αγία Πετρούπολη: kράτηση τώρα;\nEstanplaza Paulista Ξενοδοχείο in Σάο Πάολο: kράτηση τώρα;\nState Hostel in Σάο Πάολο: kράτηση τώρα;\nParatodos Bed and Breakfast in Σάο Πάολο: kράτηση τώρα;\nComfort Ξενοδοχείο in Γκέτεμποργκ: kράτηση τώρα;\nIbb Ξενοδοχείο in Μινσκ: kράτηση τώρα;\nStf Stigbergsliden Hostel in Γκέτεμποργκ: kράτηση τώρα;\nGuerrazzi Bed and Breakfast in Πίζα: kράτηση τώρα;\nScandic Fornebu Ξενοδοχείο in Όσλο: kράτηση τώρα;\nCannes Palace Ξενοδοχείο in Κάννες: kράτηση τώρα;\nGrand Two Bedrooms 58 Ξενοδοχείο in Κάννες: kράτηση τώρα;\nUvs Ξενοδοχείο in Μπρατισλάβα: kράτηση τώρα;


Στοίχημα Ευρωλίγκα 17-18/1: Το τρενάκι των 8-13\nΤην καλημέρα μου σε όλους τους μπασκετόφιλους του bet-prognostika. 19η αγωνιστική της Ευρωλίγκα, πλησιάζουμε σταθερά προς το τελευταίο τρίτο της κανονικής περιόδου και η αγωνία όσο πάει και ανεβαίνει. Η 8δα δεν είναι δεδομένη σχεδόν για καμία ομάδα ενώ και οι σημερινές αναμετρήσεις είναι do-or-die για πολλές ομάδες.\nΟ πολύ καλός φέτος Ολυμπιακός υποδέχεται την πάντα επικίνδυνη Κίμκι στο Στάδιο Ειρήνης και Φιλίας. Η ισπανική και τούρκικη αντίστοιχα διαβολοβδομάδα των δύο ομάδων έληξε με το αποδεκτό 1-1 καθώς υποτάχθησαν σε Ρεάλ και Εφές αντίστοιχα. Σαφές πλεονέκτημα στους Πειραιώτες ειδικά εντός έδρας, με την Κίμκι να έχει κάποια πολύ άσχημα βράδια εκτός φέτος. Απών παραμένει ο Σβεντ ενώ θα λείπει και ο Σεργκέι Μόνια που έχει αυξημένα λεπτά τελευταία. Στον αντίποδα, ο Νίκολα Μιλουτίνοφ θα αγωνιστεί κανονικά. Παώ με το -9.5 Ολυμπιακός στο 2.10, προτείνω και το Over 0.5 τρίποντο Z.LeDay στο 2.15. Ο Αμερικανός δεν είναι κλασικός σουτέρ, αλλά δεν αρνείται το τρίποντο και συνήθως ευστοχεί.\nΠάω στο Μακάμπι Τελ Αβίβ-Μπαρτσελόνα. Η Μακάμπι κατάφερε το διπλό της σεζόν καθώς επικράτησε της ΤΣΣΚΑ στη Μόσχα με διαφορά 17 πόντων! Μια νίκη που την έβαλε ξανά στο κυνήγι της 8δας αφού απέχει μόλις μια νίκη από την 8η Μιλάνο. Το παιχνίδι σήμερα είναι σημαντικό καθώς άλλη μια νίκη με ομάδα της 6δας την ανεβάζει πολύ βαθμολογικά. Η Μπαρτσελόνα κατάφερε επίσης το 2/2 στην διαβολοβδομάδα και όχι απλά έχει ξεχωρίσει των υπολοίπων αλλά κυνηγάει δυνατά το πλεονέκτημα έδρας. Εκτός εξαιρέσεων όπως ο Κρις Σίγκλετον που δεν λέει να σταθεροποίησει την απόδοση του, οι παίκτες έχουν βρει ρυθμό. Ξανά ποντάρω στο 2.32 των Καταλανών καθώς τους θεωρώ καλύτερη ομάδα.\nΣτην Ποντγκόριτσα η Μπούντουτσνοστ φιλοξενεί την πρωταθλήτρια Ρεάλ Μαδρίτης. Δεν έχω πολλά να σας πω για τις ομάδες, ξανά θα πάω με το υψηλό σκορ. Η γηπεδούχος ομάδα κατάφερε να νικήσει την Νταρουσάφακα πριν σχεδόν μια βδομάδα στη μάχη της ουράς, και όπως έχουμε πει γενικά σημειώνει πρόοδο. Η Ρεάλ υπέταξε τον Ολυμπιακό σε ένα πολύ ωραίο παιχνίδι ως ένα σημείο, μέχρι που οι Μαδριλένοι ξέφυγαν και έγραψαν το 94-78. Ανέφερα το υψηλό σκορ και εκεί θα ποντάρω πάλι στο Over 165.5 στο 1.95. Το γήπεδο αναμένεται γεμάτο όπως είθισται όταν φιλοξενούνται γίγαντες του Ευρωπαϊκού μπάσκετ.\nΈρχομαι στο Ζαλγκίρις-Παναθηναϊκός, πολύ ιδιαίτερο παιχνίδι. Η τούρκικη διαβολοβδομάδα της Ζαλγκίρις ήταν πολύ κακή όχι μόνο για τις ήττες από Φενέρ και Εφές αλλά και λόγω των πολύ κακών αποδόσεων κυρίως επιθετικά. Ο Παναθηναϊκός κατάφερε νίκη επί της Μπάγερν, έτσι έχει πλεονέκτημα στο μεταξύ τους ζευγάρι, αλλά δεν υπερέβαλε εαυτόν για να φύγει με το διπλό από την Βαρκελώνη. Έδειξε βελτίωση πάντως, ενώ στο ροτέισον θα μπουν σιγά σιγά και οι Κιλπάτρικ Πέιν που ήρθαν για να ενισχύσουν την ομάδα του Πιτίνο. Ειδικά ο πρώτος μπορεί να βοηθήσει σε πολλά επίπεδα και είναι γνώστης της φιλοσοφίας του κόουτς. Αποφεύγω το νικητή αγώνα καθώς ο Παναθηναϊκός μπορεί να αναστήσει κάθε αντίπαλο σαν φιλοξενούμενος, η δε Ζαλγκίρις παλέυει με τις παθογένειες του ρόστερ της όλη τη χρονιά. Πάω με το Over 155.5 στο 2.02, πρέπει να ξεμπουκώσουν οι ομάδες κάποια στιγμή, να σημειωθεί ότι ο Παναθηναϊκός ιδανικά θέλει νίκη με +5\nΚλείνω με το Μπασκόνια-Μιλάνο, άλλο ένα ζευγάρι που καίγεται για νίκη καθως διεκδικούν 8δα και είναι ισόβαθμες θυμηθείτε ότι στον πρώτο γύρο η Μιλάνο επικράτησε στην Ιταλία με +3. Η ομάδα του Περάσοβιτς δείχνει να αντέχει παρά την απουσία του Σενγκέλια, κυρίως γιατί έχουν βγει μπροστά οι Χουέρτας Βιλντόσα και Σίλντς. Η Μιλάνο έφτασε στο σημείο που δε μπορεί να κερδίζει όλα τα παιχνίδια σκοράροντας περισσότερο από τον αντίπαλο, και στην άμυνα είναι κάκιστη. Εξαιτίας αυτού έχει πολλά συνεχόμενα Over και οι μπουκ για να καλυφθούν έβαλαν το line στο 169.5. Προσωπικά θεωρώ ότι σήμερα τα νούμερα θα είναι χαμηλότερα, η Μπασκόνια έχει τον τρόπο να αμύνεται στην έδρα της, δείτε το Under 168.5 στο 1.97\nΣτοίχημα Μπάσκετ 13/1: Αντιεμπορικές τιτανομαχίες\nΚαλημέρα φίλοι και φίλες του bet-prognostika, η στήλη παραμένει πιστή στο ραντεβού της με το μπάσκετ. Το 2ο μισό της διαβολοβδομάδας βελτίωσε την κάβα, πετύχαμε κάποια δυνατά σημεία στους αγώνες των δύο ελληνικών ομάδων. Υπερπλούσιο κουπόνι για Κυριακή, θα σας απασχολήσω με αναμετρήσεις από Ισπανία, Γερμανία Γαλλία .\nΠολύ μεγάλο ντέρμπι στη BBL όπου κοντράρονται η Ολντενμπούργκ με την Άλμπα Βερολίνου. Μιλάμε για τις 2η και 3η βαθμολογικά ομάδες της Γερμανίας τις οποίες έχει αφήσει κάπως πίσω η πρωτοπόρος Μπάγερν. Σημαντικό παιχνίδι καθώς απέχουν μόλις μια νίκη μεταξύ τους(η Άλμπα έχει ένα παιχνίδι λιγότερο), στο κατώπι τους είναι και η Μπάμπεργκ στην 4η θέση. Στην Άλμπα εντοπίζω σχετική πτώση στις εκτός έδρας αναμετρήσεις κυρίως στην επίθεση, η δε Όλντενμπούργκ φέτος έχει ως όπλο την εξαιρετική της άμυνα. Θα πάω με τους γηπεδούχους στο -1.5 λοιπόν που πληρώνει 2.17\nΕπιμένουμε Γερμανικά, άλλο ένα μεγάλο παιχνίδι στο Λουντβιχσμπούργκ-Μπαϊρότ κυρίως βαθμολογικά. Και εδώ μια νίκη τις χωρίζει στον πίνακα, η νίκη είναι αυτοσκοπός επομένως. Οι γηπεδούχοι έχουν δύο συνεχόμενες ήττες σε BBL και BCL, κακές παραγωγικά βραδιές με 68 και 62 πόντους αντίστοιχα. Ίδια φόρμα και η Μπαϊρότ που υπέκυψε στην Πάτρα μεσοβδόμαδα από τον τρομερό Προμηθέα. Ομάδες με διαφορετικό στυλ, η Λουντβιχσμπούργκ παίζει σκληρά ιδιαίτερα στην έδρα της και υποχρεώνει τους αντιπάλους σε χαμηλες επιδόσεις, όμως τα νούμερα αυτά δεν ισχύουν οταν παίζει με ομάδες 6δας. Δίνω τη Μπαϊρότ στο 2.22 που σκοράρει αβέρτα τελευταία.\nΠάμε στο εξαιρετικό φέτος πρωτάθλημα της Pro A. 13 ομάδες παλεύουν για την 8δα αυτή τη στιγμή, τα πράγματα έχουν γίνει απρόβλεπτα. Έχουμε το Ντιζόν-Στρασβούργο, με τους γηπεδούχους να δίνονται ως πιθανότεροι νικητές. Μια ομάδα ψηλή και ικανή, ειδικά στο σπίτι της που δέχεται μόλις 71 ανα αγώνα, όχι τόσο καλή πορεία στο BCL που έχει 3-7. Το Στρασβούργο είναι ντεφορμέ, έχει 3 συνεχόμενες ήττες σε όλες τις διοργανώσεις. Καθώς είναι ομάδες με συμπάθεια στην άμυνα θα πάω με το Under 154.5 στο 1.88, που μας καλύπτει σύμφωνα με τους αριθμούς.\nΗ μοναδική μου επιλογή από την ACB είναι το Βαλένθια-Γκραν Κανάρια πολύ ενδιαφέρον παιχνίδι. Η τριάδα των Ντούμπλιεβιτς και των δύο Τόμας οδηγεί τη Βαλένθια φέτος σε μια εξαιρετική σεζόν εντός και εκτός Ισπανίας. Πολυ δυνατή το τελευταίο δίμηνο, μόλις μία ήττα που ίσως να κοστίσει όμως καθώς ήταν από την ισόβαθμη Γιουβεντούτ. Η Γκραν Κανάρια έχει χάσει την 8δα στην Ευρωλίγκα και μόνο με θαύμα προλαβαίνει την Ευρώπη για του χρόνου. Της έχει στοιχίσει το βαρύ πρόγραμμα και δεν φαίενατ φως στο τούνελ. Δείτε το -2.5 Βαλένθια στην 2η περίοδο απόδοσης 2, η second unit των Νησιωτών υστερεί σημαντικά.\nΣτοίχημα Ευρωλίγκα 10-11/1: Οι έδρες δείχνουν το δρόμο\nΞανα εδώ για να αναλύσουμε το δεύτερο μισό της διαβολοβδομάδας του Ιανουαρίου. Αρκετές εκπλήξεις στο διήμερο που μας πέρασε, κάποιες τις είχαμε προβλέψει. Ξεκίνημα με τους αγώνες της Πέμπτης\nΣας πάω στην Κωνσταντινούπολη, έχουμε το Εφές-Κίμκι. Μεγάλες νίκες και για τις δύο ομάδες, οι γηπεδούχοι γκρέμισαν το Κάουνας και οι Ρώσοι όπως είχαμε πει πήραν μια σημαντικότατη νίκη στο δρόμο για την 8δα ενάντια στη Φενερμπαχτσέ. Νίκη που ενδεχομένως να μην έχει άλλη ομάδα που κυνηγά την είσοδο στα πλειοφφς. Στο ζευγάρι αυτό προβλέπω Εφές αλλά αδυνατώ να ξεχωρίσω χάντικαπ. Αντ’αυτού θα βασιστώ στον πολύ γρήγορο ρυθμό και των δύο, σε συνδυασμό με την κούραση και τη χαλαρή γενικά αμυνα της Κίμκι για το Over 164.5 στο 2.02\nΜένω στην Τουρκία για το Φενερμπαχτσέ-Ζαλγκίρις. Όπως αναφέραμε η Φενέρ πάγωσε στη Μόσχα και υπέκυψε στην μαχητικότητα της Κίμκι στην παράταση. Έσπασε ένα μεγάλο αήττητο, και δείχνει να ρίχνει κάπως τις στροφές σε σύγκριση με το κλείσιμο του Δεκέμβρη. Στο στρατόπεδο των Λιθουανών που μένουν πίσω στην κούρσα για τα πλειόφφς, η κάκιστη εμφάνιση ενάντια στην Εφές απλά επιβεβαίωσε ότι περνάει περίοδο κρίσης. Χαμηλά η επίθεση της στα τελευταία 3 παιχνίδια, ενώ έχει 1/4 τελευταία εκτός. Δεν θεωρώ ότι μπορεί να προβάλει σοβαρή αντίσταση αυτή η Ζαλγκίρις, και η Φενέρ ακόμα και με διάθεση συντήρησης μπορεί το Over 82.5 στο 2.08\nΠετάμε στη Μαδρίτη και το πολύ μεγάλο ντέρμπι, Ρεάλ-Ολυμπιακός. Για ένα καλάθι με κουβάδιασε η Ρεάλ προχθές, άσχημα ποσοστά για τους Μαδριλένους. Το ταξίδι ήταν μικρό και αυτό είναι υπερ τους, σε σύγκριση με τις υπόλοιπες ομάδες εκτός Ισπανίας που πηγαίνουν στις Κανάριες Νήσους. Απών ο Κάρολ. Στον Ολυμπιακό στα πιτς παραμένει ο κλινήρης Μιλουτίνοφ, κατα πολλούς μπαίνει στην κουβέντα για MVP φέτος. Αυτό δεν εμπόδισε την επικράτηση επί της Μπασκόνια με τον απίστευτο Κώστα Παπανικολάου να βομβαρδίζει από τι τρίποντο. Στα νούμερα της Ρεάλ βλέπω σημαντική άνοδο στα εντός έδρας, και το Over 86.5 Ρεάλ στο 2.02 θα πονταριστεί. Απόντος Μιλουτίνοφ θα ποντάρω και το Over 6.0 ριμπάουντ ΛεΝτέι στο 1.87\nΣτο ΤΣΣΚΑ Μόσχας-Μακάμπι Τελ Αβίβ έχουμε δύο ιστορικότατες ομάδες της Ευρωλίγκα. Η ομάδα της Ρωσίας πέρασε με σβηστές τις μηχανές από την έδρα της Νταρουσάφακα και θέλει να εκμεταλλευτεί το καλό της πρόγραμμα έως την 20η αγωνιστική. Η Μακάμπι πήρε μπρος στο 34’ και κατάφερε να νικήσει τη Μπούντουτσνοστ. Η ομάδα του Ιτούδη έχει αρκετά πεσμένη επίθεση σε σχέση με τους περασμένους μήνες, έτσι περιμένω ένα μικρό ξέσπασμα σήμερα. Το -12.5 ΤΣΣΚΑ Μόσχας στο 1.90 θα προτιμηθεί.\nΚλέινω με ένα ένα ακόμη κλασικό ντέρμπι Ευρωλίγκα, Μπαρτσελόνα-Παναθηναϊκός. Όπως προβλέψαμε το διπλό της Μπαρτσα ήρθε στο Μιλάνο και πλέον έχει μπει για τα καλά στο κόλπο της 4δας. Η άνοδος της το τελευταίο 20μερο είναι εντυπωσιακή και σε όλους τους τομείς. Ο Παναθηναϊκός κέρδισε τη Μπάγερν στο ΟΑΚΑ αποδίδοντας εξαιρετικά στο 1ο ημίχρονο. Ο Πιτίνο όμως μίλησε για κακή φυσική κατάσταση των παικτών του που φάνηκε στο 2ο μέρος του αγώνα. Αρχίζει να παίζει πιο στοχευμένα στην επίθεση, η άμυνα του όμως παραμένει άρυθμη. Πολύ δύσκολα θα γλιτώσει την ήττα εδώ, το δε -5.5 Μπαρτσελόνα στο 2.12 μου μοιάζει χαμηλό.\nΕυρωλίγκα: Διαβολοβδομάδα με ισπανικό άρωμα για ΟΣΦΠ και ΠΑΟ\nH δεύτερη εβδομάδα του 2019 συνεχίζεται με διπλή αγωνιστική στην Ευρωλίγκα για Ολυμπιακό και Παναθηναϊκό, με τους τρεις από τους τέσσερις αντιπάλους τους να προέρχονται από την Ισπανία.\nΠρώτος στο χορό μπαίνει ο Ολυμπιακός (10-6) ο οποίος υποδέχεται την Τρίτη την Μπασκόνια (7-9), θέλοντας να διατηρηθεί στην τέταρτη θέση της βαθμολογίας. Η ομάδα του Ντέιβιντ Μπλατ έχει ψυχολογία στα ύψη μετά τη νίκη στο αιώνιο ντέρμπι της Παρασκευής, εκεί όπου Νίκολα Μιλουτίνοφ έκανε θραύση με 18 πόντους και 18 ριμπάουντ. Ο Σέρβος βρίσκεται σε εξαιρετική κατάσταση και το ενδεχόμενο να κάνει ακόμα ένα Double Double στην αναμέτρηση με την Μπασκόνια προσφέρεται σε υψηλή απόδοση από το Stoiximan.gr.\nΜε εντός έδρας αναμέτρηση ξεκινά την Τετάρτη και ο Παναθηναϊκός (7-9) κόντρα στην Μπάγερν (8-8), έχοντας μόνο τη νίκη στο μυαλό του στο κυνήγι των πλέι-οφ. Οι πράσινοι θέλουν να αποφύγουν τα λάθη που έκαναν στο ΣΕΦ, επαναλαμβάνοντας την εκπληκτική εμφάνισή τους απέναντι στην ΤΣΣΚΑ στο ντεμπούτο του Ρικ Πιτίνο. Με τη βοήθεια του κόσμου θα επιχειρήσουν από νωρίς να πάρουν το προβάδισμα, με το Stoiximan.gr να προσφέρει σε ελκυστική απόδοση το ενδεχόμενο να προηγείται ο Παναθηναϊκός στο τέλος της 1ης περιόδου.\nΗ διαβολοβδομάδα συνεχίζεται για τον Ολυμπιακό την Πέμπτη με την πολύ δύσκολη αποστολή στη Μαδρίτη απέναντι στην πρωταθλήτρια Ευρώπης Ρεάλ (13-3), ενώ στην Ισπανία θα βρεθεί και ο Παναθηναϊκός για να αντιμετωπίσει την Μπαρτσελόνα (9-7) την Παρασκευή.\nΜαζί με τις τέσσερις ελληνικές αναμετρήσεις, θα διεξαχθούν συνολικά 32 παιχνίδια για την Ευρωλίγκα σε αυτό το τετραήμερο... φεστιβάλ μπάσκετ και το Stoiximan.gr είναι πανέτοιμο προσφέροντας εκατοντάδες επιλογές που ξεκινούν από τις βασικές αγορές και φτάνουν σε αγορές ημιχρόνου, περιθώρια νίκης, σύνολο πόντων αλλά και ατομικές επιδόσεις σε σκόρερ, ριμπάουντ και ασίστ.\nΣτοίχημα Ευρωλίγκα 8-9/1: Ο θανατός σου η ζωή μου\nΤην καλημέρα μου σε όλους τους φίλους του μπάσκετ και του bet-prognostika.com. Μπροστά μας απλώνεται άλλη μια διαβολοβδομάδα για τις ομάδες της Ευρωλίγκα, και στην παρούσα φάση έχουμε αρκετά ενδιαφέροντα σημεία από το stoiximan.gr, καθώς τα ζευγάρια προμηνύουν δυνατές μάχες.\nΜε το Κίμκι-Φενερμπαχτσέ θα ξεκινήσω στην παγωμένη Μόσχα. Ένας πολύ κακός πρώτος γύρος για την Κίμκι, παρόλα αυτά βρίσκεται δύο νίκες μακριά από τα πλειόφφς. Πήρε μια εύκολη νίκη στις Κανάριες Νήσους και ευελπιστεί να κρατηθεί όσο πιο κοντά γίνεται ως την επιστροφή του Σβεντ. Δεν με δικαίωσε η Φενέρ που απόλεσε διαφορά 19 πόντων στα μέσα 3ης περιόδου με τη Μπασκόνια νικώντας για 9 εν τέλει. Είναι επικίνδυνη έξοδος για τους Τούρκους καθώς η Κίμκι ως ένα βαθμό ρολάρει. Βλέπω τα lines και το Over 157.5 στο 1.88 είναι εφικτό.\nΈρχομαι στο Ολυμπιακός-Μπασκόνια για δύο πολύ ωραία ειδικά παικτών στην ερυθρόλευκη πλευρά. Κανένα περιθώριο δεν άφησε στον αιώνιο αντίπαλο ο Ολυμπιακός που τον έπιασε από το λαιμό από το 1ο λεπτό του αγώνα. Η Μπασκόνια στάθηκε άξια στην Κωνσταντινούπολη, γύρισε από το -19 έως το -1 και κάπου εκεί απλά ξέμεινε. Είναι must-win για τους Πειραιώτες που ξεκινούν δύσκολη σειρά αγώνων. Τα Over 0,5 εύστοχα τρίποντα Πρίντεζη στο 2 και Over 1.0 εύστοχα τρίποντα Τουπάν στο 2.10 εγκρίνονται, ειδικά ο τελευταίος είναι εξαιρετικός στο ΣΕΦ.\nΗ εντός έδρα ήττα της Γκραν Κανάρια από την Κίμκι ήταν πολύ άσχημη τόσο για την έκταση του τελικού σκορ, όσο για το γεγονός ότι πλέον είναι σε ισοβαθμία με τη Κίμκι και απομακρύνθηκε από την 8δα. Η Ρεάλ νίκησε εύκολα τη Μακάμπι στη Μαδρίτη και παραμένει σταθερά 2η στη βαθμολογία. Αναμετρώνται η 3η καλύτερη και η χειρότερη άμυνα της λίγκας, ποια είναι ποια δε θέλει επεξήγηση πιστεύω. Είναι η τρίτη τους αναμέτρηση φέτος, οι δύο προηγούμενες έληξαν με διψήφια διαφορά υπέρ των Μαδριλένων. Εκέι θα πάω και σήμερα με το -9.5 Ρεάλ να πληρώνει στο τίμιο 2.08\nΔύο ζευγάρια από εδώ, Μακάμπι Τελ Αβίβ-Μπούντουτσνοστ το πρώτο, περισσότερο παιχνίδι γοήτρου χωρίς κάποια άμεσα επωφελούμενη από ενδεχόμενη νίκη. Στη Μαδρίτη ήταν ένα σκαλί κάτω η ομάδα του Γιάννη Σφαιρόπολου, και δίκαια ηττήθηκε. Το μεγάλο της μείον φέτος είναι η προβληματική επίθεση με μόλις 78 πόντους ανα αγώνα. Οι μεταγραφές έχουν ανεβάσει πολύ την επίθεση των Βόσνιων, με πολλούς από τους παίκτες ουσιαστικά να παίζουν για ένα καλό συμβόλαιο του χρόνου. Fun bet στο 5.25 νίκης Μπούντουτσνοστ, καλύτερο το Over 163.5 στο 2.05\nΚλείνω με ένα ντέρμπι βαθμολογικά το Μιλάνο-Μπαρτσελόνα. Μόλις μία νίκη λιγότερη από τους φιλοξενούμενους η Μιλάνο που αν ηττηθεί σήμερα χάνει σημαντικό έδαφος για τις θέσεις 4-6, απών ο Νέντοβιτς ξανά και για αρκετό διάστημα. Μια νίκη εδώ για τους Μπλαουγκράνα θα τους ξεχώριζε από το τρενάκι των θέσεων 7-8 ενώ η πίεση σε Ολυμπιακό και Εφές θα συνεχιστεί. Καταλαβαίνω το 2.38 της Μπαρτσελόνα (εκτός έδρας είναι ασταθής και σκοράρει χαμηλά) αλλά για τη σημαντικότητα του αγώνα και την κατάσταση των δύο ομάδων είναι λάθος.\nΟλυμπιακός - Παναθηναϊκός: Για 15η φορά στην Ευρωλίγκα\nΤο 2019 ξεκινά με το ντέρμπι των αιωνίων αντιπάλων στην Euroleague, καθώς ο Ολυμπιακός υποδέχεται απόψε (21:00) στο Στάδιο Ειρήνης και Φιλίας τον Παναθηναϊκό στο πλαίσιο της 16ης αγωνιστικής.\nΤο κορυφαίο ελληνικό ντέρμπι στην ευρωπαϊκή του έκδοση! Για 15η φορά στην ιστορία τους οι Ολυμπιακός και Παναθηναϊκός συγκρούονται μεταξύ τους στο πλαίσιο της Ευρωλίγκας, με τους ερυθρόλευκους να μετρούν 9 νίκες και τους πράσινους 5. Οι μεταξύ τους μάχες ξεκίνησαν το μακρινό 1994 στο Final 4 του Τελ Αβίβ, ενώ πλέον με το νέο φορμάτ της διοργάνωσης τις τελευταίες τρεις σεζόν, υπάρχουν σίγουρα στο πρόγραμμα δύο αιώνια ντέρμπι.\nΟ Ολυμπιακός έχει επικρατήσει συνολικά 9 φορές στην Ευρώπη του Παναθηναϊκού, έχοντας μεταξύ άλλων δύο νίκες σε ημιτελικούς Final-4 (Τελ Αβίβ, Σαραγόσα). Οι πράσινοι έχουν πάρει το ροζ φύλλο αγώνα 5 φορές, μετρώντας μία επιτυχία σε ημιτελικό (Βερολίνο). Όσον αφορά την έδρα στην οποία αναμετρώνται απόψε (21:00), οι ερυθρόλευκοι μετρούσαν 4 στα 4 μέχρι το περσινό παιχνίδι όπου ο Παναθηναϊκός πέρασε για πρώτη φορά στην Ευρώπη από το ΣΕΦ (62-70).\nΣε εκείνη την αναμέτρηση δεν είχε αγωνιστεί ο Βασίλης Σπανούλης ο οποίος στα ευρωπαϊκά αιώνια ντέρμπι έχει ως highlight το τρίποντο buzzer beater με το οποίο επικράτησε ο Ολυμπιακός το 2014 στο ΣΕΦ. Ο αρχηγός των ερυθρολεύκων αρέσκεται στο να παίρνει την τελευταία επίθεση όταν η μπάλα “καίει” και το ενδεχόμενο ο Σπανούλης να είναι ο σκόρερ του τελευταίου πόντου στον αγώνα προσφέρεται σε ελκυστική απόδοση από το Stoiximan.gr.\nΣτην αντίπερα όχθη το αντίπαλο δέος ονομάζεται Νικ Καλάθης ο οποίος προέρχεται από μία τρομερή εμφάνιση κόντρα στην ΤΣΣΚΑ όπου έκανε Double Double με 14 πόντους και 10 ασίστ. Ο αρχηγός του Παναθηναϊκού αναμένεται να είναι και απόψε η αιχμή του δόρατος της ομάδας του Ρικ Πιτίνο και το ενδεχόμενο ο Νικ Καλάθης να κάνει Double Double στο ΣΕΦ προσφέρεται επίσης από το Stoiximan.gr.\nΤα 14 αιώνια ντέρμπι στην Ευρώπη\n19/04/1994 Παναθηναϊκός - Ολυμπιακός 72-77 (ημιτελικός - Τελ Αβίβ)\n11/04/1995 Παναθηναϊκός - Ολυμπιακός 52-58 (ημιτελικός - Σαραγόσα)\n27/03/1997 Παναθηναϊκός - Ολυμπιακός 49-69 (προημιτελική φάση)\n01/04/1997 Ολυμπιακός - Παναθηναϊκός 65-57 "\n28/02/2002 Ολυμπιακός - Παναθηναϊκός 92-75 (όμιλος των 16)\n28/03/2002 Παναθηναϊκός - Ολυμπιακός 88-78 "\n01/05/2009 Ολυμπιακός - Παναθηναϊκός 82-84 (ημιτελικός - Βερολίνο)\n20/02/2014 Παναθηναϊκός - Ολυμπιακός 66-62 (όμιλος των 16)\n10/04/2014 Ολυμπιακός - Παναθηναϊκός 68-65 "\n18/11/2016 Παναθηναϊκός - Ολυμπιακός 77-79 "\n06/01/2017 Ολυμπιακός - Παναθηναϊκός 77-69 "\n10/11/2017 Ολυμπιακός - Παναθηναϊκός 62-70 "\n02/03/2018 Παναθηναϊκός - Ολυμπιακός 85-87 "\n09/11/2018 Παναθηναϊκός - Ολυμπιακός 93-80 "\nΙανουαρίου 4, 2019\nΣτοίχημα Μπάσκετ 29-30/12: Γεμάτο κουπόνι πριν το 2019\nΚαλημέρα αγαπητό κοινό του bet-prognostika.com. Ένα κάκιστο διήμερο Ευρωλίγκα για τη στήλη, ο πίνακας έγραψε μόνο κόκκινα, ενώ τα no bet μου πήγαν όλα όπως τα περίμενα. Δεν είναι δυνατόν να κλείσουμε έτσι το 2018 στο οποίο είχαμε πολλές επιτυχίες αλλά και ατυχίες. Υπερπλούσιο το κουπόνι του διημέρου σας έχω ξεχωρίσει 8 επιλογές από Ελλάδα, Ισπανία, ΝΒΑ, Γερμανία και Ρωσία.\nΣτο ΟΑΚΑ η ΑΕΚ υποδέχεται τον Πανιώνιο. Το εξαιρετικό σερί της Ένωσης διακόπηκε βίαια από τον Παναθηναϊκό, παιχνίδι που μας πλήρωσε. Κατά τη γνώμη μου αυτή η ήττα δεν σημαίνει τίποτα για την ΑΕΚ, ο Παναθηναϊκός δεν άφησε κανένα περιθώριο από την αρχή. Ο Πανιώνιος πλην του αγώνα με τον ΠΑΟΚ που έχασε για 4(69-73), δεν έχει προβάλει την παραμικρή αντίσταση σε ομάδες ψηλά στον πίνακα. Θα δώσω το -13.5 της ΑΕΚ στο 2, μπορεί να καθαρίσει το ματς νωρίς.\nΣυνέχεια με το Τενερίφη-Μανρέσα για την ACB. Διαφορά μιας μόλις νίκης για τις δύο ομάδες στη μάχη για την 8δα. Φαβορί δίνεται η Τενερίφη αλλά θα εν μέρει θα διαφωνήσω. Η γηπεδούχος ομάδα δεν είναι σταθερή φέτος, έχει πολύ καλές και πολύ κακές βδομάδες, σήμερα προέρχεται από ήττα και εντός δεν έχει πάρει πολλούς βαθμούς. Η δε Μανρέσα έχει κάνει μεγάλες κηδείες εκτός και σαν αουτσάιντερ αποδίδει καλύτερα. Δείτε το +9.5 Μανρέσα στο 2.02\nΠρώτη από τις δύο αναμετρήσεις της BBL είναι το Μπαϊρότ-Κραϊλσχάιμ. Τη Μπαϊρότ την είχαμε αφήσει σε μια πολύ κακή φάση τόσο σε πρωτάθλημα όσο και σε BCL, έκτοτε η κατάσταση έστρωσε. Είναι στο 7-4 και κυνηγά το πλεονέκτημα έδρας με αξιώσεις. Έχει δύο συνεχόμενες ήττες από Στρασβούργο και Ολντενμπούργκ που θεωρούνται εντός προγράμματος. Η Κραϊλσχάιμ παραπαίει, ρεκόρ 1-11. Για να γλιτώσει τον υποβιβασμό πρέπει να κάνει παπάδες σε μια τέτοια έδρα όμως δε το βλέπω. -14.5 Μπαϊρότ στο 2.17 που ταιριάζει και με τους αριθμούς\nΜεσάνυχτα Σαββάτου θα σας πάω τώρα στο Μιλγουόκι Μπακς-Μπρούκλιν Νετς. Και οι δύο ομάδες έχουν 8 W στα 10 τελευταία παιχνίδια τους, η διαφορά είναι ότι τα ελάφια είναι πρώτα στη λίγκα ενώ οι Νετς κάπως ανέλπιστα βρίσκονται μόλις δύο νίκες από την 8δα της Ανατολής. Είναι η πρώτη αναμέτρηση των δύο ομάδων για φέτος, και κρίνοντας από τα ρόστερ και την κατάσταση τους το Over 223.5 στο 2.05 μοιάζει εφικτό\nΠαραμένω στο μαγικό κόσμο του ΝΒΑ, αυτή τη φορά στο Ατλάντα Χοκς-Κλίβελαντ Καβαλίερς ξημερώματα Κυριακής. Οι Χοκς είναι σε καλή κατάσταση τελευταία με 4 νίκες στις 5 τελευταίες αναμετρήσεις. Έχουν βελτιωθεί και στις δύο μεριές του παρκέ, τελευταία τους ζημιά μέσα στη Μινεσότα με 123-120. Οι Καβς έχουν ένα πολύ κακό σερί κυρίως επιθετικά με ξεσπάσματα που και που, κάτι που δε φέρνει νίκες όμως. Βέβαια, και οι δύο ομάδες είναι στο tanking για τον Ζιον, επομένως απόψε ο ηττημένος δεν είναι απαραίτητα χαμένος. Το -4.5 Ατλάντα Χοκς στο 1.85 είναι λογικότατη επιλογή και θα την τιμήσω.\nΑπόγευμα Κυριακής στο Τάλιν της Εσθονίας η Κάλεβ Κράμο υποδέχεται την ΤΣΣΚΑ Μόσχας σε ένα παιχνίδι για ένα ρόλο θεωρητικά. Οι γηπεδούχοι έχουν κάνει ζημιές σε Κουμπάν και Νίζνι φέτος, και ενώ αγωνίζονται σε δύο λίγκες είναι 7οι αυτή τη στιγμή στη VTB. Πολύ δύσκολα θα κάνουν την έκπληξη σήμερα τη στιγμή που η ΤΣΣΚΑ ψάχνει για εξιλαστήριο θύμα μετά την ήττα στο ΟΑΚΑ. Ποντάρω στην 100ρα της ΤΣΣΚΑ στο 1.97 έχει και 3 συνεχόμενες.\nΤο μεγάλο ντέρμπι του διημέρου είναι το Μπασκόνια-Ρεάλ για την ACB. Ισόβαθμες στη 2η θέση οι δύο ομάδες, ο νικητής παραμένει στο κατώπι της πρωτοπόρου Μπαρτσελόνα. Η ανοδική πορεία της Μπασκόνια συνεχίζεται. Νίκη στη Μάλαγα, νίκη στη Κίμκι. Ο Περάσοβιτς έχει δώσει έμφασης την ομαδικότητα και η απουσία του κακού φέτος Γκρέινζτερ έχει βοηθήσει. Η Ρεάλ με πολλά νεύρα, αστοχία αλλά και καμιά απάντηση στον Τζίτζι Ντατόμε έχασε στο νήμα από τη Φενέρ στο παιχνίδι της αγωνιστικής για την Ευρωλίγκα. Παρότι ψηλά στις βαθμολογίες, ακόμη δεν έχει αποδώσει όπως μπορεί. Θα πάω με το 2.10 της Μπασκόνια λόγω φόρμας και έδρας, φοβούμενος βέβαια το κόμπλεξ που βγάζει όταν βλέπει Ρεάλ Μπαρτσελόνα.\nΤο επίσης μεγάλο ντέρμπι της BBL δε μπορούσε να λείπει, Μπάμπεργκ-Μπάγερν. Από τις 18/11 έχει να χάσει η Μπάμπεργκ σε 3 διοργανώσεις που έιναι στο πλεονέκτημα έδρας και βλέπει ζεστά τη 2η θέση. Η Μπάγερν οδηγεί την κούρσα άνετα, είχε απώλεια στο κύπελλο όμως που υπέκυψε στην Άλμπα. Από το -17 νίκησε εν τέλει τη Μπούντουτσνοστ που αιφνιδίασε τους Γερμανούς με τις νέες προσθήκες της. Πολύ επιθετικές ομάδες και σε πρώτη ανάγνωση το Over 162.5 στο 1.93 μπορεί να οδηγήσει σε ταμείο.\nΣτοίχημα Ευρωλίγκα 27-28/12: Στου δρόμου τα μισά\nΧρόνια πολλά αγαπητοί αναγνώστες, ιδιαίτερες ευχές στους έχοντες ονομαστική εορτή τα Χριστούγεννα. Προτελευταίο κείμενο της στήλης για το 2018, και θα ήθελα να συνεχίσουμε με τα ποσοστά του Σ/Κ, 4/5 έγραψε ο πίνακας. Μόνο η Γκραν Κανάρια μας τα χάλασε που αυτοκτόνησε καθώς ήταν στο +3, 1.30 πριν τη λήξη με κατοχή δική της και παραχώρησε 5 βολές στην Σαραγόσα για το τελικό 71-69. Κλείσιμο 1ου γύρου στην Ευρωλίγκα, έχω αρκετά σημεία αλλά και αρκετά no bet αντί επιλόγου.\nΣτο Νταρουσάφακα-Ολυμπιακός θα κάνω την αρχή. Είναι γεγονός ότι οι Τούρκοι έχουν βελτιωθεί, αλλά αυτή η βελτίωση δεν έχει φέρει νίκες στην Ευρωλίγκα. Θα είχε φέρει αν δεν γινόταν φάουλ στον Μίκι της Κίμκι, ενώ είχε προηγηθεί ανατροπή 7 πόντων σε ελάχιστο χρόνο για τη Νταρουσάφακα. Η ευρωπαϊκή χρονιά τους τέλειωσε πριν καν αρχίσει, πλέον παίζουν για το γόητρο κάτι που τους κάνει πιο επικίνδυνους κατά τη γνώμη μου. Στο ερυθρόλευκο στρατόπεδο, ο κόουτς Μπλάτ επιστρέφει στην προηγούμενη ομάδα του για πρώτη φορά. Συνεχίζει να μας πληρώνει πολύ καλά, και δεν έχω λόγο να μην ποντάρω και σήμερα στον Ολυμπιακό. Αν και λίγο το φοβάμαι, θα δώσω το -6.5 στον Ολυμπιακό απόδοσης 1.80. Fun bet, 1ος σκόρερ αγώνα ο δαιμονισμένος τελευταία Βασίλης Σπανούλης στο 6.\nΣτο Τελ Αβίβ η Μακάμπι αντιμετωπίζει στην Μιλάνο, σε ένα πολύ ενδιαφέρον παιχνίδι. Η υπερπροσπάθεια στο Κάουνας δεν αρκούσε για την ομάδα του Γιάννη Σφαιρόπουλου, πλέον στο 4-10 η οκτάδα είναι πολύ μακριά χωρίς αυτό να σημαίνει ότι θα τα παρατήσουν. Η Μιλάνο όπως προβλέψαμε πήρε το διπλό στο ΟΑΚΑ αν και κλασικά κόλλησε στην 4η περίοδο. Με το διπλό θα πάω σήμερα στο 2.40. Η Μιλάνο έχει αποδείξει ότι από έδρες δε χαμπαριάζει, παρών πλέον και ο Νεμάνια Νέντοβιτς. Δείτε και το Over 2.0 εύστοχα τρίποντα του Μίτσοφ στο 2.08, καταπληκτικό στοίχημα.\nΗ μέρα κλείνει στο Παλαού Μπλαουγκράνα, Μπαρτσελόνα-Εφές. Ήρθε η αντίδραση για τη Μπαρτσελόνα και τον Κρις Σίγκλετον, μεγάλο διπλό στη Μπασκόνια με 70-77. Παραμένουν σε τροχιά 8δας χωρίς να οδηγούν το τρενάκι όμως. 3η ήττα στα τελευταία 4 για τους Τούρκους αυτή τη φορά από την ΤΣΣΚΑ στη Ρωσία. Το πρόγραμμα τους έχει δυσκολέψει αρκετά, σε αντίθεση με του βασικού αντιπάλου για την 4δα Ολυμπιακού. Παρόλα αυτά η απόδοση της Εφές δεν έχει πέσει ούτε τα νούμερα της και ένα διπλό εδώ θα ήταν τεράστια βαθμολγική ανάσα για τη συνέχεια. +3.5 Εφές στο 2.08, άλλωστε δεν θεωρώ ότι η κρίση της Μπαρτσελόνα ξεπεράστηκε με μια νίκη. Σημειοτέον, την άλλη βδομάδα έχουμε το ίδιο ζευγάρι αλλά στην Κωνσταντινούπολη.\nΤο μεγάλο ντέρμπι της αγωνιστικής που κρίνει και την κορυφή του 1ου γύρου δεν μπορεί να λείπει από την ανάλυση μας. Φενερμπαχτσέ και Ρεάλ συγκρούονται για πρώτη φορά μετά τον τελικό του Βελιγραδίου με εντελώς διαφορετικές συνθήκες. 10 συνεχόμενες νίκες για την αρμάδα του Ζοτς που φέτος μας έχει μπερδέψει αρκετά. Συνηθίζαμε να βλέπουμε πτώση τέτοια εποχή και άνοδο από τέλη Φλεβάρη. Σας έγραψα για ήττα που θα έριχνε τους τόνους και δεν ήρθε στην Ποντγκόριτσα αλλά στη Γαλατασαράι για την BSL! 4 συνεχόμενες νίκες και η Ρεάλ που απέχει μόλις μία νίκη από την Φενέρ. Θα σας παρουσιάσω αρκετά στατιστικά εδώ που οδηγούν στο σημείο μας. Η Φενέρ σκοράρει 91 εντός η Ρεαλ 86 εκτός. Επιπλέον οι δύο ήττες της Ρεάλ έως τώρα στην Ευρωλίγκα είναι με 5 πόντους ακριβώς. Επομένως θα ακολουθήσω τα νούμερα στο -4.5 Φενέρ στο 1.90\nΜε το Μπάγερν-Μπούντουτσνοστ θα σας αφήσω και ο λόγος είναι απλός. Ενάντια σε όσα πίστευα η Μπάγερν παραμένει ψηλά βαθμολογικά στο τέλος του 1ου γύρου, πάνω από ομάδες όπως η Κίμκι η Μπασκόνια ο Παναθηναϊκός η Μακάμπι και η Μπαρτσελόνα. Το αν θα αντέξει ως το τέλος δεν μπορώ να το προβλέψω, μπορώ να προβλέψω την επικράτηση επί των Βόσνιων όμως. Οι τελευταίοι υποτάχθηκαν πολύ εύκολα στη Φενέρ και εκτός έδρας δεν έχουν νίκη. Θα προτείνω δε ένα -11.5 Μπάγερν στο 2.25, αφού οι Γερμανοί έχουν αποδείξει ότι ειδικά εντός έδρας είναι παραπάνω από ισχυροί.\nNO BET: Στο Κίμκι-Μπασκόνια μιλάμε για δύο από τις πιο απρόβλεπτες ομάδες της λίγκας. Απώντος Σβεντ οι Ρώσοι είναι ή του ύψους ή του βάθους, ενώ η τρύπα στον άσσο της Μπασκόνια δεν μπορεί να μπαλώνεται επ’άοριστον από τους υπόλοιπους. Στο Παναθηναϊκός-ΤΣΣΚΑ σκέφτομαι πολλά. Πρώτη του Ρικ Πιτίνο που φέρνει μια μπασκετική φιλοσοφία αταίριαστη με το πράσινο ρόστερ, συνυπολογίστε ότι πλέον είναι σχεδόν όλοι υπ’ατμόν επομένως έχουν πράγματα να αποδείξουν στο νέο κόουτς. Από την άλλη η ΤΣΣΚΑ παραδοσιακά στην Ελλάδα ζορίζεται πολύ. Τέλος στις Κανάριους Νήσους φοβάμαι την αστάθεια της φετινής Ζαλγκίρις που φορτώνεται ένα πολύ δύσκολο ταξίδι ως εκεί, ενώ οι γηπεδούχοι μπορούν να κάνουν τη ζημιά ελέω Μαρτίνεθ.


Σοβαρή έξαρση του κορωνοϊού, αυξημένη προσοχή απ΄όλους συνιστά η Ε. Ντζάνη | Δημοτικό Ραδιόφωνο Ιωαννίνων\nΑρχική / Επικαιρότητα / Σοβαρή έξαρση του κορωνοϊού, αυξημένη προσοχή απ΄όλους συνιστά η Ε. Ντζάνη\n14 Αυγούστου 2020 Επικαιρότητα 49 Views\nΤις τελευταίες ημέρες παρατηρούμε σταθερή και σοβαρή έξαρση των κρουσμάτων κορωνοϊού στη χώρα μας, κάτι που σημαίνει ότι χρειάζεται αυξημένη προσοχή απ΄όλους στην τήρηση των ατομικών μέτρων προστασίας, τόνισε μιλώντας στο Δημοτικό Ραδιόφωνο Ιωαννίνων στην εκπομπή “Πρωινή Ενημέρωση” (Χάρης Δάφλος), η Αναπληρώτρια καθηγήτρια Επιδημιολογίας και Υγιεινής του Πανεπιστημίου Ιωαννίνων κ. Ευαγγελία Ντζάνη.\nΓια να αποφύγουμε, είπε στη συνέχεια, περαιτέρω αύξηση των κρουσμάτων θα πρέπει να αυτοπεριοριστούμε να αποφεύγουμε σημεία συνωστισμού ενώ ταυτόχρονα θα πρέπει να υπάρξει κινητοποίηση όλων των κοινωνικών φορέων προς αυτή την κατεύθυνση.\nΣχετικά με τη δημόσια συζήτηση για την έναρξη της νέας σχολικής χρονιάς η κ. Ντζάνη τόνισε ότι στόχος μας θα πρέπει να είναι να ανοίξουν τα σχολεία στις 7 Σεπτεμβρίου αλλά για κάθε ενδεχόμενο να υπάρχει και σχέδιο Β.\nΠροηγούμενο ΘΑ ΚΑΝΟΥΜΕ ΤΑ ΠΑΝΤΑ ΓΙΑ ΤΗΝ ΑΜΕΣΗ ΜΕΤΑΣΤΕΓΑΣΗ ΤΩΝ ΣΧΟΛΕΙΩΝ ΣΤΟ ΠΑΛΙΟ “ΧΑΤΖΗΚΩΣΤΑ” – Τονίζει ο Αντιδήμαρχος Γ. Αϊβατίδης\nΕπόμενο 28 ΧΡΟΝΙΑ ΑΠΟ ΤΟΝ ΘΑΝΑΤΟ ΤΟΥ ΤΑΣΟΥ ΧΑΛΚΙΑ-Στο Δ/Ρ μίλησε ο Λάκης Χαλκιάς


Ελληνοτουρκικά: Διάλογος μετ’ εμποδίων και στο βάθος… Χάγη – Δυνατή Ελλάδα\ngeoathanasΔημοσιεύτηκε: 27-10-2020 12:10:36Δημοσιεύτηκε: 21 Σεπτεμβρίου 2020 11:000\nΑνεξάρτητα, όμως, από την πορεία των συζητήσεων, η Αθήνα έχει ξεκαθαρίσει πως, εάν δεν επιτευχθεί συμφωνία, είναι διατεθειμένη να φέρει το ζήτημα στο Διεθνές Δικαστήριο της Χάγης. Αυτός είναι και ο σχεδιασμός της ελληνικής κυβέρνησης. Διάλογος, εάν δεν είναι προσχηματική η στάση της Τουρκίας, ενώ, εάν δε βρεθεί λύση, θα ακολουθηθεί ο δρόμος της Χάγης. Σε διαφορετική περίπτωση, εάν ο Τ. Ερντογάν με τις επόμενες κινήσεις του δείξει ότι η αποκλιμάκωση με την απόσυρση του «Oruc Reis» ήταν πρόσκαιρη, οι κυρώσεις της Ευρώπης παραμένουν στο τραπέζι.\nΕν ολίγοις, η ελληνική κυβέρνηση έχει ξεκαθαρίσει πως μέχρι την ύστατη στιγμή θα επιμείνει σε έναν ενδεχόμενο διάλογο που θα αφορά την οριοθέτηση των θαλάσσιων ζωνών στο Αιγαίο και στην ανατολική Μεσόγειο.\nΣύμφωνα με πληροφορίες, το πρωί της Παρασκευής πραγματοποιήθηκε τηλεδιάσκεψη της διευθύντριας του διπλωματικού γραφείου του πρωθυπουργού Ελένης Σουρανή με τον εκπρόσωπο του Τ. Ερντογάν, Ιμπραήμ Καλίν, και με τον εξ απορρήτων σύμβουλο της Ανγκελα Μέρκελ, Γιαν Χέκερ (που έχει ρόλο διαμεσολαβητή), και φαίνεται πως τέθηκαν οι βάσεις για να ξεκινήσουν οι διερευνητικές επαφές. Να σημειωθεί ότι οι δύο πλευρές συνομιλούσαν μέχρι την τριμερή στο Βερολίνο, στα μέσα Ιουλίου, αλλά η Τουρκία αποσύρθηκε μετά τη συμφωνία Ελλάδας – Αιγύπτου και την υπογραφή για την ΑΟΖ.\nΤελικά, οι στενοί συνεργάτες του Κυριάκου Μητσοτάκη και του Τ. Ερντογάν άνοιξαν τον δίαυλο επικοινωνίας εδώ και λίγα 24ωρα και απομένει να φανεί αν θα οριστικοποιηθεί το πλαίσιο του διαλόγου για να ξεκινήσουν οι επαφές, ακόμα και τις επόμενες ώρες. Μάλιστα, κυβερνητικές πηγές δεν απέκλειαν να υπάρξουν ανακοινώσεις ακόμα και πριν από τη Σύνοδο του Ευρωπαϊκού Συμβουλίου, δίνοντας το στίγμα των επαφών.\nΑλλωστε, ο επικεφαλής της ελληνικής διαπραγματευτικής ομάδας, πρέσβης Παύλος Αποστολίδης, είναι ήδη έτοιμος να ταξιδέψει, εάν χρειαστεί, στην Τουρκία, όπου είναι προγραμματισμένο να γίνει το ραντεβού, αφού η τελευταία επαφή είχε γίνει το 2016 στην Αθήνα. Δεν πρέπει να περνά απαρατήρητο πως το προηγούμενο δεκαήμερο η Α. Μέρκελ συνομίλησε τουλάχιστον δύο φορές με τον Ερντογάν, με τον Τούρκο Πρόεδρο, μάλιστα, να αποσύρει το «Oruc Reis» από την ανατολική Μεσόγειο το περασμένο Σάββατο, ως μια πρώτη κίνηση αποκλιμάκωσης.\nΠαράλληλα, το μεσημέρι της Παρασκευής υπήρξε μία ακόμα τηλεφωνική επικοινωνία μεταξύ του Ελληνα πρωθυπουργού, της Γερμανίδας καγκελαρίου και της προέδρου της Κομισιόν, Ούρσουλα φον ντερ Λάιεν, με αφορμή το μεταναστευτικό, αλλά συζήτηση έγινε και για τις εξελίξεις στην ανατολική Μεσόγειο.\nΗ Αθήνα έχει ξεκαθαρίσει σε όλους τους τόνους πως επιθυμεί να ξεκινήσουν οι συνομιλίες από εκεί που σταμάτησαν τον Μάρτιο του 2016 με υπαιτιότητα της τουρκικής πλευράς.


Ο Κωνσταντίνος Χολέβας μίλησε στον Αγιο Ελευθέριο Αχαρνών - ΒΗΜΑ ΟΡΘΟΔΟΞΙΑΣ\n20/12/2019 | 14:35\n12η ημέρα των ΕΟΡΤΙΩΝ 2019 στον Αγιο Ελευθέριο Αχαρνών, χθες, Πέμπτη 19 Δεκεμβρίου 2019 και οι λατρευτικές εκδηλώσεις ξεκίνησαν το πρωί με τον Όρθρο και την Θεία Λειτουργία.\nΟ Πατρών Χρυσόστομος για τον π. Γερβάσιο Παρασκευόπουλο στον Άγιο Ελευθέριο\nΣτις 6:00 μ.μ. εψάλη ο Εσπερινός και στην συνέχεια Μικρός Αγιασμός μετά του ιερού λειψάνου τού Αγίου Ελευθερίου και δεκάδων άλλων Αγίων. Στο τέλος διενεμήθησαν στους πιστούς φιαλίδια με αγιασμό.\nΚεντρικός ομιλητής της ημέρας ήταν ο Πολιτικός Επιστήμων κ. Κωνσταντίνος Χολέβας, ο οποίος μίλησε με θέμα: «Πως θα διδάξουμε την ιστορία σε νέους και νέες με ορθόδοξη συνείδηση».\nΜεταξύ άλλων ο ομιλητής τόνισε ότι η Ιστορία είναι μέσα στην παράδοση της Εκκλησίας. Δεν νοείται γνώση των εκκλησιαστικών πραγμάτων χωρίς ιστορική γνώση. Σπουδαίοι πατέρες της Εκκλησίας χρησιμοποίησαν την ιστορία για να αντιμετωπίσουν αιρέσεις. Αναφερόμενος στον τρόπο διδασκαλίας της ιστορίας στους νέους είπε ότι η ιστορία πρέπει να ξαναγυρίσει στα χέρια της Εκκλησίας και της οίκογένειας. Στο πλαίσιο αυτό κατέθεσε συγκεκριμένες προτάσεις:\n1. Για τόύς εφήβους πρότεινε να γνωρίσουν την ιστορική έρευνα τόύ π. Γεωργίου Μεταλληνού.\n2. Για τα παιδιά από 4-14 ετών πρότεινε επισκέψεις σε τόπους όπου θα αποκτούν βιώματα (μουσεία, αρχαιολογικούς χώρους, πεδία μαχών, ιστορικές μονές κ.α.)\n3. Για πιο μικρά παιδιά σύστησε εξωσχολικά βιβλία με ιστορίες για παιδιά. Επίσης καθοδήγηση στο διαδίκτυο ώστε να έρχονται σε επαφή με έγκυρα ιστορικά κείμενα.\n4. Να δώσουν οι γονείς και η εκκλησία πρότυπα που δείχνουν συμμετοχή εφήβων στους αγώνες τόύ Έθνους, μέσα από βιβλία με τα παιδικά χρόνια των ηρώων.\n5. Στα κορίτσια να προβληθεί ο ρόλος των γυναικών που πλάθουν την εθνική συνείδηση.\n6. Να έρθουν τα παιδιά κοντά στη δημοτική μας παράδοση, δημοτικούς χορούς και τραγούδια.\nΤέλος υπογράμμισε ότι στα παιδιά πρέπει να δίνεται η ιστορική αλήθεια για τόύς αγώνες τόύη Έθνους και τις γενοκτονίες που υπέςστη ο ελληνισμός, όχι για να εκδικηθούν ή να γίνουν φανατικοί,\nαλλά για να μην επαναληφθούν. Κλείνοντας τόνισε ότι ως ορθόδοξοι και Έλληνες δεν μπορεί να είμαστε απαισιόδοξοι. Έφερε ως παράδειγμα τον Πατροκοσμά, ο οποίος μέσα σε μια δύσκολη εποχή έλεγε τρία πράγματα:\n• Μην εξισλαμίζεστε\n• Φτιάξτε σχολεία ελληνικά για την διατήρηση της γλώσσας\n• Μην απελπίζεστε.\nΚαι ως Έλληνες δεν μπορούμε να απελπιζόμαστε. Ο π. Γεώργιος ο Μεταλληνός έλεγε ότι το ρωμαίικο σημαίνει ελπίδα.\nΚαι κατέληξε: επενδύοντας οι γονείς δέκα λεπτά την ημέρα για την διδασκαλία της ιστορίας στα παιδιά δημιουργούν μια νέα γενιά με γνώση και ψυχική ενότητα.\nΜετά το τέλος της ομιλίας εψάλη τρισάγιο υπέρ αναπαύσεως του κοιμηθέντος ιερέως π. Γεωργίου Μεταλληνού και ακολούθησε το Ενοριακό Αρχονταρίκι, όπου ο κ. Χολέβας συζήτησε με το ακροατήριο συναφή θέματα.\nΑκολούθησε Μικρό Απόδειπνο μετά Χαιρετισμών στην Υπεραγία Θεοτόκο και η ημέρα έκλεισε με Μικρά Κατανυκτική Αγρυπνία. Κατ’ αυτήν λειτούργησε ο Πανοσιολογιώτατος Αρχιμανδρίτης π. Δανιήλ Ψωίνος, Προιστάμενος του Ιερού Καθεδρικού Ναού Αγίας Τριάδος Πειραιώς. Ο π. Δανιήλ κήρυξε τον θείο λόγο με θέμα: «Προϋποθέσεις για την μεγάλη συνάντηση με τον Χριστό που έρχεται». Έψαλε γυναικείος βυζαντινός χορός υπό την διεύθυνση της Γεροντίσσης Μαριάμ Σκορδά.\nΕτικέτες: ΑΓΙΟΣ ΕΛΕΥΘΕΡΙΟΣ ΑΧΑΡΝΩΝΚωνσταντίνος Χολέβαςμητροπολειςμητροπολη\nΑγρυπνία από τον Φθιώτιδος Συμεών για τον Αγιο Ιγνάτιο


Η Κρήτη λέει… «nein» στα γερμανικά «κόλπα» | Εφημερίδα των Συντακτών | online έκδοση\n10/08/14 ΕΝΤΥΠΗ ΕΚΔΟΣΗ\nΣε αντίθεση με τα Καλάβρυτα, μαρτυρικοί δήμοι της μεγαλονήσου αντιδρούν έντονα στο «Ελληνογερμανικό Ταμείο για το Μέλλον», θεωρώντας ότι πίσω απ' αυτό κρύβεται η πρόθεση του Βερολίνου να αποφύγει τις αποζημιώσεις.\nΑντιδράσεις προκαλεί στην Κρήτη το σχέδιο για τη δημιουργία του «Ελληνογερμανικού Ταμείου για το Μέλλον», που προωθείται μεθοδευμένα από τη γερμανική κυβέρνηση. Η ιδέα για τη δημιουργία ενός φορέα που θα… «επεξεργαστεί» το παρελθόν των δύο χωρών προωθείται εντονότερα το τελευταίο διάστημα, ειδικά μετά την επίσκεψη του Γερμανού προέδρου Γκάουκ στην Ελλάδα, τον περασμένο Απρίλιο. Φορείς και δήμαρχοι που εκπροσωπούν τις χαροκαμένες από τη γερμανική κατοχή περιοχές της Κρήτης κάνουν λόγο για σχέδιο μη καταβολής των οφειλών της Γερμανίας στην Ελλάδα, στο οποίο περιέργως έχουν εισχωρήσει και φορείς της ελληνικής Αυτοδιοίκησης.\n«Είδαν το τυρί, αλλά όχι τη φάκα»\nΓια εξαπάτηση των τοπικών αρχών στα Καλάβρυτα και σε άλλες περιοχές κάνει λόγο στην «Εφ.Συν.» ο Αριστομένης Συγγελάκης από τη μαρτυρική Βιάννο, μέλος της τοπικής ένωσης θυμάτων ολοκαυτώματος, αλλά και του Εθνικού Συμβουλίου Διεκδίκησης των αποζημιώσεων: «Κάποιοι είδαν το τυρί και όχι τη φάκα…» λέει χαρακτηριστικά, σχολιάζοντας την πρόσφατη απόφαση, ειδικά του δημάρχου Καλαβρύτων να συμμετάσχει ο δήμος στη δημιουργία του «Ιδρύματος» αυτού χωρίς ακόμα να έχουν αποσαφηνιστεί ο ρόλος και οι αρμοδιότητές του.\nΟ κ. Συγγελάκης, μάλιστα, κάνει ευθεία σύνδεση της αλλαγής στάσης από ελληνικούς δήμους με τις απανωτές επισκέψεις Φούχτελ στην Ελλάδα και τις «συμβουλές» του για την αξιοποίηση των κοινοτικών κονδυλίων. «Υπήρξαν κάποιοι, ελάχιστοι, που δελεάζονται από αυτό το τυρί (ή μάλλον τα ψίχουλα). Ας έχει υπόψη της η γερμανική κυβέρνηση ότι δεν τσιμπάμε. Ας γνωρίζουν και οι πρόθυμοι φίλοι και συνεργάτες του κ. Φούχτελ ότι δεν παίζουμε. Ας ελπίσουμε, τέλος, ότι ο Πρόεδρος της Ελληνικής Δημοκρατίας δεν θα κλείσει τη θητεία του με μια τόσο ανέντιμη και εθνικά επιζήμια πράξη». Ειδικά για τον Κάρολο Παπούλια τα μέλη του Εθνικού Συμβουλίου διερωτώνται δημοσίως για τον ρόλο του, ζητώντας με ανακοίνωσή τους μια επίσημη διάψευση από τον ίδιο για τη φημολογούμενη εμπλοκή του στο Ιδρυμα του «Ελληνογερμανικού Ταμείου για το Μέλλον».\nΙδιαίτερα επιφυλακτικός για τους σκοπούς και τη λειτουργία του Ταμείου εμφανίζεται και ο Σωκράτης Κεφαλογιάννης, δήμαρχος Ανωγείων και πρώην πρόεδρος του Δικτύου Μαρτυρικών Δήμων Ελλάδος. «Το ζήτημα των γερμανικών αποζημιώσεων αποτελεί θέμα εθνικής διαπραγμάτευσης και δεν μπορεί να λυθεί με μονομερείς ενέργειες ή με αποφάσεις μερικών μόνο από τους εκπροσώπους της Αυτοδιοίκησης», λέει στην «Εφ.Συν.» ενώ και ο ίδιος αναφέρει πως κατά τη διάρκεια της θητείας του δέχτηκε πολλές… επιθέσεις φιλίας από γερμανικούς φορείς για συνεργασίες σε οικονομικό και πολιτιστικό επίπεδο. «Κάθε φορά ζητούσα στην αλληλογραφία μας για κάθε πιθανή συνεργασία να διατυπώνεται ρητά το θέμα των διεκδικήσεων της Ελλάδας και του μαρτυρικού τόπου των Ανωγείων. Τελικά καμία από αυτές τις συνεργασίες δεν ευδοκίμησε…» τονίζει ο ίδιος.\nΕπιφυλάξεις για τη γερμανική πρωτοβουλία εκφράζει και ο Γιάννης Φιωτάκης, αντιδήμαρχος του Δήμου Καντάνου στα Χανιά και εκπρόσωπος του δήμου στο Δίκτυο Μαρτυρικών Πόλεων. «Αν και δεν έχει φτάσει καμία επίσημη ενημέρωση στην Κάντανο για το ζήτημα, θεωρώ πως πρέπει να είμαστε επιφυλακτικοί», λέει στην «Εφ.Συν.» ο αντιδήμαρχος. «Είναι πάγια πολιτική της Γερμανίας να προσπαθεί με έμμεσους τρόπους να προσεγγίσει τις μαρτυρικές πόλεις και χωριά. Εχουμε φτάσει να δούμε εκδηλώσεις μνήμης σε μαρτυρικό δήμο με χορηγό τη γερμανική πρεσβεία. Ασφαλώς δεν είναι κανείς εναντίον της συναδέλφωσης των λαών, αλλά δεν πρέπει ούτε στιγμή να ξεχνάμε πως το μεγάλο χρέος της Γερμανίας για αποζημιώσεις προς την Ελλάδα παραμένει και δεν θα σβηστεί όσες χορηγίες και άλλου είδους φιλοφρονήσεις κι αν γίνουν».\nΣτόχος, η… επεξεργασία του παρελθόντος\nΠερισσότερη τροφή στις επιφυλάξεις των ελληνικών δήμων δίνει και η ρητορική που χρησιμοποιεί το επίσημο γερμανικό κράτος. Πρόσφατα, σε δηλώσεις του για την ίδρυση του… ταμείου, ο Γερμανός πρέσβης δρ Πέτερ Σόοφ τόνισε: «Ενα Ελληνογερμανικό Ταμείο για το Μέλλον θα έχει ως σκοπό την αναζήτηση ενδεδειγμένων δράσεων για την επεξεργασία του παρελθόντος!..» «Το παρελθόν δεν σηκώνει καμία επεξεργασία», λένε τα μέλη του Εθνικού Συμβουλίου Διεκδίκησης και σε επιστολή που υπογράφει ο πρόεδρός του, Μανώλης Γλέζος, τονίζουν πως θα συνεχίσουν να ασκούν ακόμα μεγαλύτερη πίεση στη γερμανική και στην ελληνική κυβέρνηση για την επίλυση του συνολικού ζητήματος της απόδοσης των γερμανικών οφειλών προς την Ελλάδα (αποζημιώσεις θυμάτων, επανορθώσεις, κατοχικό δάνειο, πολιτιστικοί θησαυροί).


Δώρα, Αντίδωρα, Ταμπού και Στερεότυπα - sofokleous10.gr\nΠαρ’ όλα αυτά, η κρίση φαίνεται να συνοδεύεται από κάποια δώρα μεγάλης αξίας! Τα δώρα αυτά μάλιστα, μας τα προσέφεραν οι εν δυνάμει γενεσιουργές αιτίες της κρίσης. Ποιες είναι αυτές οι αιτίες; Μα, ο Ερντογάν, η πανδημία του COVID-19 και η… Μόρια.\nΌπως είχε πει ο Φ. Ρούζβελτ, «υπάρχουν τριών ειδών αποφάσεις για να λυθεί ένα πρόβλημα : Η καλύτερη είναι η σωστή απόφαση, η δεύτερη καλύτερη είναι η λάθος απόφαση και σίγουρα η χειρότερη είναι η μη απόφαση», η απόφαση δηλαδή που δεν λαμβάνεται. Στην Ελλάδα έχουμε μια μακρά παράδοση στην τρίτη περίπτωση… Γι’ αυτό και μία από τις πιο συνήθεις εκφράσεις στην καθομιλουμένη μας είναι: «ουδέν μονιμότερον του προσωρινού». Δικαιολογίες όπως: «δεν είμαστε ακόμη ώριμοι» και «είναι ορατός ο φόβος ενός ανυπέρβλητου πολιτικού κόστους» μας στοιχειώνουν . Η δύναμη της αδράνειας είναι τεράστια. Γι’ αυτό και οι πιο μεταρρυθμιστικές κοινωνικές ομάδες, πολιτικές παρατάξεις και κυβερνήσεις, πολύ σύντομα χαλαρώνουν, επιβραδύνουν, συνηθίζουν, συμβιβάζονται ή σταματούν!…\nΠρώτον, η ανάδειξη της τεράστιας σημασίας που έχει η διαδικασία της ηγεσίας. Δεύτερον, η ανάδειξη της ανάγκης για μια αποτελεσματική και ταχείας αντίδρασης κρατική μηχανή. Προς ευχάριστη έκπληξη όλων μας, φαίνεται ότι και τα δύο, σε γενικές γραμμές στάθηκαν στο ύψος των περιστάσεων, τουλάχιστον μέχρι το Σεπτέμβριο. Τρίτον, η ευχάριστη έκπληξη που έχει προκαλέσει η θετική στάση του μεγαλύτερου μέρους της ελληνικής κοινωνίας, τόσο απέναντι στην τουρκική απειλή, όσο και απέναντι στην πανδημία.\n1. Την ενίσχυση του Εθνικού Συστήματος Υγείας.\n2. Την ψηφιοποίηση του κράτους και την απλούστευση πολλών γραφειοκρατικών διαδικασιών.\n3. Την εξ αποστάσεως εργασία και εκπαίδευση.\n4. Την κινητοποίηση για εκσυγχρονισμό και ενίσχυση των Ενόπλων Δυνάμεων, που συνοδεύτηκε από μια έντονη εμπροσθοβαρή διπλωματική κινητοποίηση.\n5. Ακόμη και το Καρατεπέ, ήταν ένα βήμα μπροστά μετά το αίσχος της Μόριας.\n1. Τα «σκόιλ ελικικού» των προγραμμάτων επιμόρφωσης με voucher.\n2. Οι υπερμεγέθεις μάσκες στα σχολεία.\n3. Η αβελτηρία και αδράνεια στα θέματα του μεταναστευτικού-προσφυγικού.\n4. Η ασυνέπεια λόγων και πράξεων προσώπων που θα έπρεπε να αποτελούν υποδείγματα ως προς την προστασία από τον κορωνοϊό.\n5. Η είσοδος στις Ανώτατες Σχολές με βαθμολογίες σχεδόν μηδενικές.\n6. Οι μεγάλες καθυστερήσεις σε δικαστικής και ελεγκτικής φύσης αποφάσεις, ανεξάρτητα αν αφορούν ακόμα και θέματα εθνικής ασφάλειας. Ας μην ξεχνάμε και την επταετή καθυστέρηση στη δίκη της Χρυσής Αυγής.\n7. Νόμοι, ορισμένοι των οποίων ψηφίστηκαν πολύ πρόσφατα (π.χ. πορείες), που είτε δεν τηρούνται , είτε τηρούνται επιλεκτικά.\n8. Οι εθιμικώ δικαίω καταλήψεις σχολείων, δείγμα της επί τόσα χρόνια μοιρολατρικής στάσης αδιαφορίας και αδράνειας.\nΔεν θα κουράσουμε με μακροσκελή ανάλυση σε αυτόν τον τομέα, καθώς ιδιαίτερα και λόγω της πανδημίας λέγονται και γράφονται τόσα πολλά. Θα σταθούμε μόνον σε τρείς τομείς:\nΟ πρώτος αφορά την ορθολογιστικοποίηση του Εθνικού Συστήματος Υγείας, προκειμένου να μπορεί να προσφέρει μια αξιοπρεπή, έγκαιρη και αξιόπιστη περίθαλψη στο σύνολο του πληθυσμού.\nΟ δεύτερος αφορά τον εκσυγχρονισμό του πρωτοβάθμιου τομέα περίθαλψης, όπου οι πολίτες αντιμετωπίζουν προβλήματα πρόσβασης, με μεγάλες καθυστερήσεις, καθώς και συντονισμού των προσφερόμενων υπηρεσιών. Η οργάνωση της πρωτοβάθμιας περίθαλψης είχε πάντα δεύτερη προτεραιότητα σε σχέση με τη νοσοκομειακή περίθαλψη, με αποτέλεσμα οι προσφερόμενες υπηρεσίες να έχουν μεγάλες ελλείψεις στην πρόληψη, στην προαγωγή της υγείας, στις κοινωνικές υπηρεσίες και τις υπηρεσίες αποκατάστασης. Το γεγονός αυτό επιβαρύνει μάλιστα σε μεγάλο βαθμό τη δευτεροβάθμια νοσοκομειακή περίθαλψη, αλλά και την υγεία των Ελλήνων πολιτών, ιδιαίτερα των ασθενέστερων.\nΟ τρίτος τέλος, αφορά τη συμμετοχή του Ιδιωτικού Τομέα, ως ένας δεύτερος πυλώνας περίθαλψης σε ένα ενιαίο Εθνικό Σύστημα Υγείας, που θα μπορεί να καλύπτει όλους τους Έλληνες!\n2. Εθνικά Θέματα – Εθνική Άμυνα\nΠρώτον, προσχολική ηλικία, τόσο αδικημένη αλλά και πόσο σημαντική. Από εδώ ξεκινά η ανάπτυξη δεξιοτήτων και η ανάδειξη ταλέντων. Η παιδαγωγική αξιοποίηση των ταλέντων και κλίσεων των μικρών παιδιών είναι καθοριστική για το μέλλον τους. Η κατά τον Γκάρντνερ πολλαπλή νοημοσύνη, που διακρίνεται σε 9 κατηγορίες που αλληλοσυμπληρώνονται, (λογικομαθηματική, γλωσσολογική, μουσικο -ρυθμική, χωροταξική, κιναισθητική, νατουραλιστική, υπαρξιακή, ενδοπροσωπική και διαπροσωπική), αλλά και η κατά τον Γκόλεμαν συναισθηματική νοημοσύνη και η συνδυαστική αξιοποίησή τους, αποτελούν ένα καθοριστικό παράγοντα ανάπτυξης δεξιοτήτων τόσο χρήσιμων για τη ζωή. Ας αναλογιστούμε ότι τα παιδιά καθώς δεν έχουν προκαθορισμένες αντιλήψεις για τον κόσμο, μπορούν να ακολουθήσουν εύκολα νέους και πολύ δημιουργικούς τρόπους να βλέπουν τα πράγματα!\nΔεύτερον, ας προβληματιστούμε τι φταίει και οι Έλληνες μαθητές έχουν τόσο χαμηλές επιδόσεις στην κατάταξη PISA(κατανόηση κειμένου, μαθηματικά, φυσικές επιστήμες). Μήπως, μεταξύ άλλων, και το γεγονός ότι το σχολείο επικεντρώνεται στην καλλιέργεια δύο µόνο ευφυϊών – γλωσσικής και λογικομαθηματικής – αφήνοντας σε δεύτερη μοίρα τις υπόλοιπες;\nΤέταρτον, γιατί τόση ανισότητα μεταξύ Δημοσίου και Ιδιωτικού Σχολείου; Γιατί τέτοια απαξίωση σε όλα τα επίπεδα του Δημόσιου Σχολείου; Τι πιο κοινωνικά άδικο να διευρύνονται, και με τη βούλα μάλιστα, οι ανισότητες και οι δυνατότητες ευκαιριών!\nΚαι Έβδομον, ας μην ξεχνάμε και την πολύ σημαντική πλέον, ακόμη καιμετά τη σύνταξη, διά βίου εκπαίδευση.\n• Κίνητρα για τις νέες οικογένειες\n• Οργανωμένη ενσωμάτωση μεταναστών\n• Ανακοπή του braindrain\n• «Απογαλακτισμός» από την φεουδαρχία του πολιτικού συστήματος (λειτουργική στελέχωση, αξιολόγηση απόδοσης και outsourcing).\n• Απαλλαγή από τον «λαϊκισμό» ασήμαντων, σπάταλων και άχρηστων δράσεων, που επιβαρύνουν το κράτος και καθυστερούν ή ακυρώνουν άλλες αναγκαίες δράσεις, λόγω σπατάλης χρημάτων, χρόνου και ενέργειας. Από τον ίδιο λαϊκισμό δημιουργείται εθισμός στους πολίτες, που θεωρούν σχεδόν αυτονόητη την κάθε αβελτηρία.\n• Διαρκής μάχη για τη μείωση (μακάρι και εξαφάνιση) της γραφειοκρατίας, ιδιαίτερα μέσω της μετάβασης στην ψηφιακή εποχή.\n• Αποτελεσματικότητα της κρατικής μηχανής, που εμποδίζεται από αυτοματισμούς, καχυποψία, ευθυνοφοβία, συγκεντρωτισμό, έλλειψη πρωτοβουλίας, αναξιοκρατία και ισοπέδωση.\n7. Εργασία – Ασφαλιστικό\n• Διεθνοποίηση ενός ευρωπαϊκού και όχι μόνο ενός ελληνικού προβλήματος.\n• Ξεκαθάρισμα στην πράξη των όρων, για το ποιοι προστατεύονται και ποιοι όχι, αλλά και το πώς αντιμετωπίζονται στη συνέχεια όλες αυτές οι ανθρώπινες υπάρξεις.\n• Ταχύτατες διαδικασίες που θα οδηγούν στην αξιοπρεπή και λειτουργική ενσωμάτωση όσων θα μείνουν στη χώρα.\nΑυτονόητο, αλλά και απόλυτα καθοριστικό, είναι το να παράγουμε ως χώρα, να μπορούμε να πουλήσουμε την παραγωγή μας και να εισπράξουμε χρήμα. Για να γίνει αυτό, πρέπει να δημιουργούμε διεθνώς εμπορεύσιμα προϊόντα, με ελληνικό branding, μέσω καινοτομίας και επενδύσεων, προσελκύοντας παράλληλα ξένους επενδυτές υψηλών απαιτήσεων.\nΑπαιτείται όμως (για να μην πάνε άλλη μια φορά χαμένες ευκαιρίες όπως τώρα, με τα περίπου 70 δις ευρώ από την ΕΕ, μέσω χαμηλότοκων δανείων, στοχευμένων επιδοτήσεων και το νέο Ταμείο Ανάκαμψης), η υλοποίηση του επονομαζόμενου και «Σχεδίου Πισσαρίδη», όχι ως άσκηση επί χάρτου, αλλά με δύο σιδηράς πειθαρχίας προϋποθέσεις, τόσο λόγω την ανεπάρκειας της Δημόσιας Διοίκησης, όσο και γιατί τα 32 δις που προέρχονται από το Ταμείο Ανάπτυξης θα πρέπει να αξιοποιηθούν μέσα σε τρία μόνον χρόνια! Ποιες είναι αυτές οι προϋποθέσεις: Πρώτον, θέτοντας ξεκάθαρους και χρονικά οριοθετημένους στόχους και δεύτερον, υιοθετώντας διαδικασίες σκληρής εποπτικής και ελεγκτικής δουλειάς, υπό τη δαμόκλειο σπάθη αυστηρών ποινών σε περιπτώσεις εκτροπής και ασυνέπειας!\n10. Περιβάλλον – Ενέργεια\n13. Ποιότητα Ζωής στο Δημόσιο Χώρο\nΆρα, ποιος είναι τελικά «προοδευτικός» και ποιος «συντηρητικός», ανεξάρτητα από την καλή του πρόθεση; Αυτός που υποστηρίζει την ακινησία, αυτός που υποστηρίζει άκριτα την κάθε αλλαγή ή αυτός που προσπαθεί να ενημερώνεται, να θυμίζει τα υπέρ και τα κατά και εν τέλει να προκρίνει την αλλαγή των κακώς κειμένων, λαμβάνοντας υπ’ όψη του πως θα αντιμετωπίσει τις πιθανές αρνητικές επιπτώσεις που μπορεί να προκύψουν σε μια αβίαστα σχεδιασμένη αλλαγή. Ο Σαρλ ντε Γκωλ είχε πει: «Το να κυβερνάς, σημαίνει να διαλέγεις μεταξύ κακών λύσεων». Δεν έχει άδικο φυσικά. Όπως όμως του απαντά νοερά ο Ρούζβελτ, (που μας αποκαλύπτει ότι η μη λύση είναι η χειρότερη λύση): Μόνο με λύσεις προχωρά ο κόσμος (φτάνει να βασίζονται σε μελέτη και πρόβλεψη)…\nΚάθε κοινωνία έχει τα δομικά χαρακτηριστικά της, που καθορίστηκαν στη διάρκεια της Ιστορίας. Η διαδικασία καθορισμού είναι διαρκής και δυναμική. Πατρίδα (ως γεωγραφικός, αλλά και ως συμβολικός χώρος), Ταυτότητα (θρησκεία, γλώσσα, ιστορία, παραδόσεις), Δεσμοί (τοπικοί, εθνικοί, οικογενειακοί, κοινωνικοί), Συνήθειες, Νοοτροπίες, Κουλτούρα, Αξίες, είναι παράγοντες που δημιουργούν ένα πεδίο συμπαγές σε κοινά στοιχεία ψυχοσύνθεσης και συμπεριφοράς. Το ευρύτερο περιβάλλον όμως (ιδιαίτερα στη σημερινή εποχή που οι «ταχύτητες» είναι πολύ μεγάλες και οι εξελίξεις καταιγιστικές) μας επηρεάζει εξίσου. Το κλίμα, ο γεωγραφικός χώρος που είναι απίστευτα ανοικτός σε επιρροές από Βορρά και Νότο, Δύση και Ανατολή, αλλά και το καθοριστικό γεγονός του σε ποιες ζώνες πολιτισμικής, πολιτικής, ακόμα και στρατιωτικής επιρροής ανήκουμε (π.χ. Δύση, Ευρώπη, Ευρωπαϊκή Ένωση, Ευρωζώνη, ΝΑΤΟ), παίζει κι αυτό σημαντικό ρόλο.\nΣτο βιβλίο της «Κάτι Κρυφό Μυστήριο» για τη ζωή του Καποδίστρια, η Κ. Μέρμηγκα γράφει χαρακτηριστικά: «Μα πόσα θέλετε πια, Κυβερνήτη; Θέλω το χρόνο που χρειάζονται πάντα οι Έλληνες για να διαφωνήσουν και να απορρίψουν και να μην εφαρμόσουν τίποτε απ’ όσα τους ζητιούνται. Και μετά να το ξανασκεφθούν και να το δουν διαφορετικά και σιγά-σιγά να το αποδεχθούν. Και στο τέλος να το επαινέσουν. Χρειάζεται πολύς χρόνος γι’ αυτό!».\nΑν ισχύουν αυτά που λέει ο Ζακ Ρογκ και ο μυθιστορηματικός Καποδίστριας, τότε τι σημαίνουν όλα αυτά για εμάς; Ότι είμαστε και ορθολογιστές και συναισθηματικοί .\nΜετά τον θρίαμβο έρχεται η κούραση (φυσικό δεν είναι, αφού δαπανήθηκε τόσο πολλή ενέργεια σε τόσο λίγο χρόνο;). Και το γενναιόδωρο «όλοι οι καλοί χωράνε», μετατρέπεται στο κλειστοφοβικό, εγωιστικό και αρνητικό φαινόμενο Ν.Ι.Μ.Β.Υ.(Not In My BackYard).\nΣύμφωνα με την καθηγήτρια Ιωάννα Τζιβάκου, στο βιβλίο της «Συναίσθημα και Ορθολογικότητα. Η Ελληνική εμπειρία», αναφέρει: «Οι θιασώτες του πολιτικού εκσυγχρονισμού όταν καλώς υπερασπίζονται την εργαλειακή ορθολογικότητα των θεσμών, πράγμα που ισχύει αναφορικά με τη λειτουργία τους, παραγνωρίζουν το γεγονός ότι στην πλειοψηφία της ελληνικής κοινωνίας, αυτό δεν επαρκεί για την αποδοχή τους από την ατομική συνείδηση».\nΌταν δηλαδή η ηγεσία κατορθώνει να προσδώσει και να προσφέρει στην κοινωνία ένα αφήγημα πλήρες νοήματος, που αγγίζει την ταυτότητα της κοινωνίας και όσα αυτή θεωρεί (συμβολικά) ιερά, τότε και η κοινωνία υιοθετεί αυτό το αφήγημα, ακόμη κι αν αφορά μια εργαλειακή ορθολογικότητα. Πρόσφατο παράδειγμα, η επιτυχία της αντιμετώπισης της πρώτης φάσης της πανδημίας, όπου η κοινωνία υιοθέτησε την εργαλειακή ορθολογικότητα των μέτρων, καθώς αυτή η ορθολογικότητα, περιβλήθηκε ή καλύτερα συνδυάστηκε με την ιερότητα νοημάτων, όπως: Ελληνικό φιλότιμο, ασφάλεια και προστασία της οικογένειας, καθώς και προστασία του ιερότερου αγαθού, δηλαδή της Υγείας. Όλα αυτά μας οδηγούν στην αναθεώρηση του στερεότυπου, όπου οι Έλληνες (με τα ιδιαίτερα χαρακτηριστικά τους), ανήκουν πολύ περισσότερο στην Ανατολή, παρά στη Δύση. Το ελευθεριακό πνεύμα, ο «καλός» (ή και ο κακός) ατομικισμός, η ανάγκη ελευθερίας του λόγου και της δημόσιας έκφρασης (έστω και στις υπερβολές της), ο «ανοικτός» τρόπος ζωής, το πνεύμα του «πολίτη του κόσμου» που διακατέχει πλέον τη γενιά του braindrain, η Ορθόδοξη Χριστιανική θρησκεία (που αποτελεί, ανεξάρτητα από την πραγματική επαφή μας με την εκκλησία, μέρος της ταυτότητάς μας), αλλά και η υιοθέτηση των βασικών αξιών της Δύσης (και ιδιαίτερα της Ευρώπης: Ελληνικός Ανθρωπισμός, Ρωμαϊκός Νομικός Πολιτισμός, Χριστιανική Αλληλεγγύη), μας τοποθετεί απαρέγκλιτα στη Δύση, ως ταυτότητα, νοοτροπία και τρόπο ζωής. Παράλληλα, αναιρείται και το στερεότυπο του ότι το συναίσθημα κυριαρχεί επί της λογικής, καθώς αυτό που επικρατεί τελικά, είναι ο ορθολογισμός, εφόσον βέβαια είναι πλήρης νοήματος και συναισθήματος! Όταν τελικά ισχύει αυτό, τότε γίνεται ορατό στην πράξη και το νόημα της «ατομικής ευθύνης», που οδηγεί στην κοινωνική ευθύνη!\nΟ Τζέιμς Καρβάιλ, επικεφαλής της επιτυχημένης προεκλογικής καμπάνιας του Μπιλ Κλίντον, που έγινε γνωστός για το σύνθημά του «It’s the economy, stupid» («Είναι η οικονομία, ηλίθιε»), εκτός από αυτή τη διάσημη φράση, είχε κρεμασμένο στο γραφείο του ένα πινακάκι και με άλλες δύο φράσεις: «Don’t forget healthcare» («Μην ξεχνάς την υγειονομική περίθαλψη») και «Change vs more of the same» («Αλλαγή αντί για μία από τα ίδια»). Αυτές οι τρεις φράσεις, μάλλον μιλούν από μόνες τους και εξηγούν πολλά πράγματα. Όποιος τις ξεχνά είναι καταδικασμένος στη διαιώνιση των «ταμπού» και των «στερεοτύπων»!\nΑσύμμετρες και υβριδικές απειλές από τον «ανήσυχο» και αναθεωρητή γείτονα, τρομοκρατία, μαζικές μεταναστευτικές ροές, κυβερνο -απειλές, διεθνικά οργανωμένο έγκλημα (τόσο από μπλε όσο και από λευκά κολάρα), χρηματοπιστωτικές κρίσεις, κλιματική αλλαγή και η πρόσφατη υγειονομική βόμβα…αποτελούν καθημερινότητα πλέον !\n*Αντιπρόεδρος του ΣΕΛΠΕ, Επικ. Καθηγητής στο Πανεπιστήμιο Νεάπολις Κύπρου και Οργανωσιακός Coach και Συγγραφέας/ συγγραφείς του βιβλίου «Το Παγωμένο Μέλλον. Εθνικές Συναρτήσεις και Ασυναρτησίες»


Τελ. ενημ.: 25.04.2017, 12:06\nΜε αφορμή τη στάση του Μελανσόν\nΌταν εκλέχτηκε ο Τραμπ, ένας παλιός αριστερός είπε στους φίλους του «επιτέλους, θα ξανακάνουμε πορείες προς την Αμερικανική πρεσβεία». Ο άνθρωπος είχε γαλουχηθεί με τα αντιαμερικανικά συναισθήματα της μεταπολίτευσης και η θητεία Ομπάμα τον είχε βγάλει έξω από νερά του.\nΚάτι τέτοιες εφήμερες επαναστατικές στιγμές, άλλωστε, του τονώνουν το αριστερό ηθικό μιας και ο τρόπος της διακυβέρνησης της χώρας από τον ΣΥΡΙΖΑ δεν του αφήνει πολλά περιθώρια χαράς. Για αυτό και τις αναζητά στα παραδείγματα του εξωτερικού και κυρίως της ευρωπαϊκής γειτονιάς του.\nΟ φίλος μας ο αριστερός, είναι παιδί του Ρήγα, με αναφορές στα κείμενα του… Κ. Λουκίδη (το ψευδώνυμο που χρησιμοποιούσε ο Λεωνίδας Κύρκος την περίοδο της χούντας) και την ανάγκη πανδημοκρατικών μετώπων όταν απειλούνται οι ελευθερίες και η δημοκρατία.\nΗ διαδρομή του είναι τέτοια που τον έκανε προφανώς να αγωνιά για το αποτέλεσμα των γαλλικών εκλογών. Παρότι δεν ψηφίζει, επηρεασμένος και λίγο από το κλίμα λαϊκισμού, ταλαντευόταν μεταξύ Αμόν και Μελανσόν, χωρίς να αποκαλύψει στους φίλους ποια ήταν η τελική του προτίμηση. Βεβαίως, η βασική του έγνοια ήταν η ήττα της Λεπέν και ο κίνδυνος για τη Γαλλία των ανοιχτών οριζόντων, αλλά και την ενωμένη Ευρώπη.\nΌταν επιβεβαιώθηκε ότι στο δεύτερο γύρο περνούν ο Μακρόν και η Λεπέν, αν και στην αρχή ένιωσε μια μικρή στεναχώρια, στην συνέχεια ανακουφίστηκε θεωρώντας ότι θα δημιουργεί αντιλεπενικό μέτωπο . Με μεγάλη ικανοποίηση άκουσε τον Φιγιόν και τον Αμόν να δηλώνουν την αυτονόητη στήριξή τους στον Μακρόν. Μόλις έγιναν οι σχετικές δηλώσεις, γύρισε κανάλι για να δει τα τελευταία λεπτά του αγώνα Ρεάλ- Μπαρτσελόνα, μιας και δεν είχε την παραμικρή απορία ότι την πλέον ξεκάθαρη δήλωση υπέρ του Μακρόν θα κάνει ο (αριστερός) Μελανσόν. Παρακολούθησε με χαρά το γκολ του Μέσι στο 93’ και πριν κοιμηθεί μπήκε στο διαδίκτυο για μια γρήγορη βόλτα στα social media.\nΤότε, είδε να κατακλύζονται από οργή για τη στάση «ούτε-ούτε» του Μελανσόν και μάλιστα με το επιχείρημα ότι κανείς από τους δυο υποψηφίους δεν έχει οικολογικά προτάγματα. Μαθημένος από τα φοιτητικά του χρόνια στις επιθέσεις που δέχεται το κόμμα από τους εχθρούς, άρχισε να σκέφτεται και να αναζητά επιχειρήματα για την ντροπή και τη ρετσινιά που αφήνει στην αριστερά η στάση του Μελανσόν. Δεν βρήκε κανένα και αποφάσισε να γυρίσει στις απλουστεύσεις των νεανικών του χρόνων. Ο Μελανσόν δεν είναι αριστερός, είπε στον εαυτό του και κοιμήθηκε ήσυχος.


Βεζυρτζής για ΠΑΟΚ, Ιβάν Σαββίδη και Γκάλη (audio) | SDNA\nΒεζυρτζής για ΠΑΟΚ, Ιβάν Σαββίδη και Γκάλη (audio)\nΟ εμβληματικός πρόεδρος του ΠΑΟΚ, Νίκος Βεζυρτζής, μίλησε στον Libero 107,4 για το ελλληνικό μπάσκετ, για τον θρίαμβο της Γενεύης το ’91 , για τον Ιβάν Σαββίδη και τον ποδοσφαιρικό ΠΑΟΚ!\n«Όταν είσαι παράγοντας, τότε έχεις πολλούς φίλους. Ευτυχώς εγώ έχω την χαρά να με αγαπά ακόμη ο κόσμος, να εκτιμά τα όσα πρόσφερα στον σύλλογο. Εκείνες οι εποχές ήταν αξέχαστες, τις φτιάξαμε όλοι μαζί, με τους φιλάθλους, η επιτυχία που είχαμε τότε ανήκει σε όλους μας, στη διοίκηση μας τότε, στον κόσμο μας, που ήταν στο πλευρό μας ακόμη και σε άσχημα αποτελέσματα. Εκείνο όμως το «προχώρα, είμαστε μαζί σου», μου έδινε δύναμη για να το κάνω ακόμη πιο δυνατά.\nΟ κόσμος ήταν τότε πολύ διαφορετικός, δεν ήταν όπως τώρα. Τότε τα βλέπαμε όλα τα ματς μαζί με τους Αρειανούς, όλη μέρα ασχολούνταν με τις ομάδες, είχαν γίνει η αγάπη των φιλάθλων, είχαν και υπομονή τεράστια, σε αντίθεση με τώρα. Ήμασταν 3οι τότε κάποια στιγμή, παίζαμε με τον Παναθηναϊκό και είχαμε 5000 κόσμο μέσα και 5000 απ’ έξω. Τώρα γύρισα να δω το ματς του Ολυμπιακού και είδα 50-100 άτομα στο γήπεδο. Τελείωσε το μπάσκετ, το έχουν τελειώσει.\nΣτη Γενεύη έγινε η απαρχή της δημιουργίας της μεγάλης ομάδας του ΠΑΟΚ, και τότε μπήκε ο στόχος να πάρουμε το πρωτάθλημα Ευρώπης. Τότε κάναμε μεταγραφές, φέραμε μεγάλους παίκτες, κάναμε Έλληνα τον Πρέλεβιτς, πλέον είχαμε στοχεύσει να πάρουμε το Πρωταθλητριών. Μετά πήραμε το πρωτάθλημα Ελλάδας και παίξαμε στο φάιναλ φορ, με άλλες στιγμές αξέχαστες τότε, αν ήταν το γήπεδο 500 χιλιάδες θα γέμιζε, και το χάσαμε, μόνο εγώ ξέρω πως το χάσαμε. Θα ήταν η αρχή για να είναι ο ΠΑΟΚ πρώτος σε όλα. Ένας άτυχος συνδυασμός με έναν παίκτη που δεν ξανάπαιξε μετά ποτέ καλό μπάσκετ, κι αν δεν γινόταν αλλού το τουρνουά, θα το παίρναμε. Υπήρξε πίεση στην ομάδα, η σιγουριά ότι θα το παίρναμε, αντί να ρίξουν το βάρος στην πρόπόνηση, όλοι την μέρα ασχολούνταν με τα εισιτήρια, όλοι ήθελαν να μπουν στο γήπεδο, το μυαλό μας δεν ήταν να πάμε να παίξουμε, ήταν πως θα βάλουμε κόσμο στα ματς. Η Γενεύη και το πρωτάθλημα Ελλάδας ήταν οι χαρούμενες στιγμές, εκείνο το φάιναλ φορ ήταν κάτι που δε θέλω να θυμάμαι ποτέ. Θα ήταν η αρχή για να γίνει ο ΠΑΟΚ ό,τι καλύτερο στο ευρωπαϊκό μπάσκετ.\nΈκανα ένα τεράστιο λάθος τότε, που δεν πήρα τον Γκάλη! Τότε τους παίκτες τους έπαιρνα εγώ, αλλά τότε έκανα το λάθος κι άκουσα τον Ίβκοβιτς, κι αυτός πιεζόμενος ίσως από άλλους παίκτες και δεν ήθελε τον παικταρά αυτόν, που θα έδινε άλλη διάσταση. Τελειωμένο ήταν του Γκάλη, είχε κλείσει η μεταγραφή. Ήταν το μεγαλύτερο λάθος μου που έκανα.\nΟ θρίαμβος της Γενεύης απλά με λόγια δεν περιγράφεται. Ιδίως οι στιγμές μετά την απονομή. Όπως δεν περιγράφεται τι έζησα το βράδυ πριν τον τελικό, η υποδοχή μετά στην ομάδα, και μετά μάθαμε ότι πανηγύριζε όλη η Ελλάδα, μου έλεγαν ότι βγήκαν στους δρόμους στην Κρήτη. Τα συναισθήματα ήταν και είναι απίστευτα, εύχομαι να μπορούσε να τα ζήσει κάθε άνθρωπος, όπως τα έζησα τότε.\nΠλέον το μπάσκετ έχει απαξιωθεί τελείως. Υπάρχει ελληνικό πρωτάθλημα τώρα; Έκανε ζημιά η Ευρωλίγκα, που δε δίνει το δικαίωμα σε έναν πρωταθλητή να πάει να παίξει εκεί. Να πάει ο άλλος να κάνει μια ομάδα να διεκδικήσει μια διάκριση στην Ευρώπη. Ο Ολυμπιακός πέρσι π.χ. έπαιζε στην Α2 και έπαιζε στην Ευρωλίγκα. Έτσι φθίνει το άθλημα, τώρα αυτοί που έχουν τις ομάδες για ποιο λόγο να κάνουν επένδυση όταν ξέρουν ότι όσα και να βάλουν, πάλι δε θα παίξουν στην Ευρωλίγκα. Οπότε ποιος να κάνει επένδυση να χτυπήσει τον Παναθηναϊκό και τον Ολυμπιακό;\nΕυτυχώς βρέθηκε ο άνθρωπος αυτός, ο κ.Σαββίδης, που κάνει μεγάλη προσπάθεια όλα αυτά τα χρόνια. Φέτος νομίζω ότι έχει γίνει μια ποιοτική ομάδα, παρά το ότι έχει χάσει δικά της παιχνίδια. Σιγά – σιγά όμως αυτά αλλάζουν, όταν το ηθικό σου αρχίζει να ανεβαίνει, ανεβαίνει και το επίπεδο της ομάδας. Φέτος η ομάδα πηγαίνει μια χαρά και το μόνο που απορώ είναι πως χάσαμε ματς δικά μας κι απορώ πως ο Ολυμπιακός είναι πρώτος με αυτή την ομάδα που έχει. Έχει χειρότερη ομάδα από άλλες φορές, αλλά όταν κάτι δεν πηγαίνει καλά, δε φταίει μόνο ένας, φταίνε πολλοί. Θα μπορούσαμε να το πάρουμε το πρωτάθλημα. Και ποιότητα είχαμε και καλό προπονητή. Είναι άξιο απορίας πως χάσαμε ματς π.χ. με τον Ιωνικό, απίστευτα παιχνίδια.\nΕίναι ένα όνειρο των φιλάθλων μας να προχωρήσουμε στην Ευρώπη, οι μεγάλες ομάδες πρέπει να έχουν καλή πορεία στην Ευρώπη, εκεί καταξιώνεσαι, έτσι φτιάχνεις όνομα, φέτος η ομάδα μπορεί να τα καταφέρει, δεν τον φοβάμαι τον ΠΑΟΚ εκτός έδρας, παίζει σαν μεγάλη ομάδα, έχει κάνει σπουδαίες νίκες, οπότε αυτό μου δίνει ένα κίνητρο ότι μπορεί η ομάδα φέτος να φτάσει στον τελικό! Είναι μεγάλη υπόθεση να σε προβάλλουν οι ξένες εφημερίδες, να ξέρουν το όνομά σου, τότε ακόμη μας έλεγαν «Θεσσαλονίκη», δεν ήξεραν καν το όνομά μας. Είναι μεγάλη υπόθεση μια καλή ευρωπαϊκή πορεία.\nΣίγουρα είναι μείον όταν λείπει ο επικεφαλής, άλλο είναι όταν είναι εδώ».\nΣτον τελικό η Ισπανία, με Κροατία η Εθνική ανδρών για το χάλκινο\nΚοντά σε Τολιόπουλο ο Άρης, εντείνονται οι επαφές\nΑλλάζουν τις ισορροπίες στο Αιγαίο: Σοκ και δέος στην Άγκυρα για τα Stealth F-35\nΕπιστρέφει στους Καβαλίερς ο Ρούμπιο


Ομοσπονδίας Archives - Page 115 of 186 - Πανελλήνια Ομοσπονδία Ενώσεων Υπαλλήλων Πυροσβεστικού ΣώματοςΠανελλήνια Ομοσπονδία Ενώσεων Υπαλλήλων Πυροσβεστικού Σώματος | Page 115\nΑρ.Πρωτ.218 Αθήνα, 01/09/2014\nΤις προηγούμενες ημέρες συνέβησαν δύο σημαντικά περιστατικά που αφορούσαν τραυματισμούς Πυροσβεστών. Το πρώτο συνέβηκε στην περιοχή Δενδροχωρίου Καστοριάς και το δεύτερο στο Θέρμο Αιτωλοακαρνανίας, κατά τη διάρκεια κατάσβεσης δασικών πυρκαγιών. Ιδιαίτερα για το δεύτερο περιστατικό, στο οποίο τραυματίστηκαν δύο Συνάδελφοι, χρειάστηκε να διακομισθεί ο ένας εξ’ αυτών , λόγω της σοβαρότητας του τραυματισμού του, με ελικόπτερο της Πολεμικής Αεροπορίας στο Πανεπιστημιακό Νοσοκομείο Πατρών .\nΤο Προεδρείο της ΠΟΕΥΠΣ από την πρώτη στιγμή που συνέβησαν τα παραπάνω τραγικά περιστατικά βρέθηκε στο πλευρό των Συναδέλφων και των οικογενειών τους, καταβάλλοντας κάθε προσπάθεια για την καλύτερη δυνατή αντιμετώπιση των τραυματισθέντων συναδέλφων και θα συνεχίσει προς την κατεύθυνση αυτή ώστε να τύχουν της πληρέστερης φροντίδας και μέριμνας, από τους αρμόδιους φορείς, αλλά και για οποιαδήποτε ανάγκη παρουσιαστεί σε αυτούς και στις οικογένειες τους.\nΗ Ομοσπονδία μας έχει αναδείξει κατ’ επανάληψη την επικινδυνότητα, την ιδιαιτερότητα, τη φύση και τις συνθήκες εργασίας του επαγγέλματός μας πιέζοντας με κάθε μορφή αγώνα την εκάστοτε Κυβέρνηση για τα αυτονόητα που πρέπει να γίνουν και να ισχύουν σε ένα ευνομούμενο Κράτος. Δηλαδή την πραγματική αναγνώριση του επαγγέλματος μας ως επικίνδυνο και ανθυγιεινό αλλά και την ψήφιση της σχετικής νομοθεσίας για την Υγιεινή και Ασφάλεια των Πυροσβεστών.\nPublished by poeyps at 01/09/2014\nΤραυματισμοί Πυροσβεστών. Δελτίο Τύπου.\nΑρ.Πρωτ.218 Αθήνα, 01/09/2014 ΠΡΟΣ: ΠΡΩΤΟΒΑΘΜΙΕΣ ΕΝΩΣΕΙΣ ΜΕΛΗ Π.Ο.Ε.Υ.Π.Σ. ΔΕΛΤΙΟ ΤΥΠΟΥ Τις προηγούμενες ημέρες συνέβησαν δύο σημαντικά […]\nPublished by poeyps at 30/08/2014\nΑθήνα 29 Αυγούστου 2014 Αρ. Πρωτ.201/1/33δ ΑΝΟΙΧΤΗ ΕΠΙΣΤΟΛΗ Προς: Τον Πρωθυπουργό της Χώρας κ. Αντώνη ΣΑΜΑΡΑ Αξιότιμε κύριε Πρωθυπουργέ, Οι Ομοσπονδίες μας, όπως γνωρίζετε, […]\nΑρ.Πρωτ.208 Αθήνα, 28/08/2014 ΠΡΟΣ: ΠΡΩΤΟΒΑΘΜΙΕΣ ΕΝΩΣΕΙΣ ΜΕΛΗ Π.Ο.Ε.Υ.Π.Σ. ΑΝΑΚΟΙΝΩΣΗ Συνάδελφοι Μετά από απόφαση της Πανελλήνιας Ομοσπονδίας Ενώσεων […]\nΑθήνα, 28 Αυγούστου 2014 Αρ. Πρωτ.: 201/1/33α ΠΡΟΣΚΛΗΤΗΡΙΟ ΑΓΩΝΑ Νο2 ΕΝΣΤΟΛΗ ΔΙΑΜΑΡΤΥΡΙΑ ΣΤΗ ΘΕΣΣΑΛΟΝΙΚΗ ΤΗΝ ΠΑΡΑΣΚΕΥΗ 05/09/2014 Συναδέλφισσα – Συνάδελφε, Πιστοί στον όρκο που […]


Χρειάζεαι, εις τούτο, προσοχή. Βεβαίως δεν πρέπει να περιφρονήσωμεν ή να άπωθήσωμεν τας δυνάμεις αυτάς, αλλά και δεν πρέπει να αποτελέσουν υπερβολικήν συμβολήν εις τρόπον ώστε να φαντασθούν ότι αύται κατέκτησαν την Ήπειρον. Μία μικρά συμβολή των αλβανικών στοιχείων θα ήτο πρόσφορος. Θα εκάλουν δύο ή τρεις κλάσεις. Επίσης θέμα της προσοχής μας δέον να αποτελέση η αντιαεροπορική άμυνα, καθόσον δέον έν τω μέτρω του δυνατοί να αποφευχθούν οι βομβαρδισμοί της πετρελαιοφόρου ζώνης, των αλβανικών πόλεων, καθώς και η παραβολή που θα ηδύνατο να γίνη με την καλυτέραν άμυναν των πόλεων της Απουλίας. Συνεπώς πρέπει να τοποθετηθούν αντιαεροπορικά μέσα ικανών διαστάσεων.\nV Μεραρχία (Κρης)\nΣύνθεση Συντάγματος: ΤριαΤάγματα και ένας λόχος μηχανημάτων (4 όλμοι των 81και δύο ορειβατικά πυροβόλα των 65)


Τρίτη, 15 Δεκεμβρίου 2015 14:40\nΑπεγνωσμένος να εντυπωσιάσει την οικογένεια του, ο Άρλο δεν τα καταφέρνει ποτέ. «Ο Άρλο απογοητεύει τον πατέρα του ξανά και ξανά, αλλά ο Μπαμπάς πιστεύει σ’ αυτόν. Και παρ’ όλο που ο Άρλο δεν το ξέρει, η χωρίς προϋποθέσεις αγάπη τού δίνει τη δύναμη που θα χρειαστεί μετά» αναφέρει η σεναριογράφος Meg LeFauve. Τα αδέλφια του Άρλο, η Λίμπι και ο Μπακ, είναι μεγαλύτερα και έχουν περισσότερη αυτοπεποίθηση από την αρχή. Η δουλειά και οι αγροτικές εργασίες τους είναι εύκολες, γεγονός που κάνει την αδυναμία του Άρλο πιο έντονη. «Ο Μπαμπάς αναθέτει μια δουλειά στον Άρλο, να πιάσει ένα πλάσμα που τρώει τις προμήθειες του χειμώνα. Επιτέλους, ο Άρλο έχει την ευκαιρία να δείξει την αξία του. Αλλά στο τέλος, δεν μπορεί να το κάνει. Δεν μπορεί να σκοτώσει το πλάσμα που έχει αιχμαλωτίσει και το ελευθερώνει προς μεγάλη απογοήτευση του πατέρα του».\nΆρλο Ο 11χρονος Άρλο είναι ένα παιδί που πρέπει να βρει τον δρόμο του. Θέλει να βοηθάει με τις δουλειές στο αγρόκτημα, αλλά αυτός ο προστατευμένος Απατόσαυρος δεν μπορεί να ξεπεράσει τη φοβία του για τα πάντα.\nΣπόρος Ο Σπόρος είναι ένας άγριο, σκληρό και πεισματάρικο αγόρι που έχει ζήσει σε άγριες συνθήκες για όλη του τη ζωή. Μιλάει με μουγκρητά, αλλά διαθέτει αυτοπεποίθηση και παντελή έλλειψη φόβου.\nΜπαμπάς Ο Μπαμπάς είναι γενναίος και ανιδιοτελής, ένας αφοσιωμένος πατέρας και σύζυγος που δουλεύει συνεχώς για να εξασφαλίζει τα προς το ζην της οικογένειας του. Ο Άρλο είναι η αχίλλειος πτέρνα του και τον φροντίζει περισσότερο από όλους.\nΜαμά Η Μαμά είναι μια τρυφερή σύζυγος και μητέρα, μια έξυπνη και εύστροφη δεινοσαυρίνα. Εργάζεται σκληρά για την οικογένεια της και φροντίζει για τα παιδιά και τη φάρμα. Είναι η ήρεμη δύναμη και ο αφανής στυλοβάτης της οικογένειας.\nΜπακ Ο Μπακ είναι ο αδελφός του Άρλο. Αν και έχουν την ίδια ηλικία, ο Μπακ είναι μεγαλύτερος, πιο δυνατός και φασαριόζος. Του αρέσει να τσιγκλάει τον φοβισμένο αδελφό του συνέχεια και ο Άρλο είναι εύκολος στόχος. Το μέγεθος του και η σιγουριά του του επιτρέπει να κάνει πράγματα που ο Άρλο ούτε να φανταστεί δεν μπορεί, όπως το να ξεριζώνει δέντρα με τα δόντια του.\nΛίμπι Η Λίμπι είναι η αδελφή του Άρλο. Ικανή και θεληματική, διαθέτει φοβερή αίσθηση χιούμορ και συνεχώς σκαρώνει φάρσες στην οικογένεια της.\nΡάμζι Η Ράμζι είναι η ατρόμητη, σπιρτόζα κόρη του Μπουτς που λατρεύει να βγάζει βόλτα το κοπάδι βοδιών με τον πατέρα της και τον μικρό της αδελφό Νας. Είναι κοινωνική και εξωστρεφής, της αρέσουν τα αστεία και συντρέχει αυτούς που τη χρειάζονται.\nΝας Ο Νας είναι ένας ενθουσιώδης νεαρός Τυραννόσαυρος που ζει για την περιπέτεια και ξετρελαίνεται όταν κάτι αναπάντεχο διακόπτει τη ρουτίνα του. Δεν είναι και ο πιο έξυπνος του κόσμου, αλλά διαθέτει γοητεία αποπλάνησης και μια θετική στάση.\nΤη μουσική της ταινίας υπογράφει ο βραβευμένος με Όσκαρ Mychael Danna (Life of Pi) με τον υποψήφιο για Emmy Jeff Danna. Οι δύο συνθέτες που είναι αδέλφια, χρησιμοποίησαν έγχορδα όργανα , όπως το μπουζούκι και το μαντολίνο. Χρησιμοποίησαν επίσης ένα ξεκούρδιστο παιδικό πιάνο , που αγόρασαν σε ένα παζάρι, και εξασφάλισαν μια πιο ζεστή και οικεία χροιά στη μουσική αυτής της τρυφερής ιστορίας ενηλικίωσης.\nΣκηνοθεσία: Peter Sohn Σενάριο: Meg LeFauve Ακούγονται: Γιάννης Στεφόπουλος, Μαρία Πλακίδη, Βαίτσα Πιερράκου, Νίκος Κατσάτσος, Σωτήρης Πιερράκος, Ντένης Μακρής, Σωτήρης Πιερράκος, Γιάννης Τσιμιτσέλης, Σοφία Παναηλίδου, Γιώργος Ματαράγκας , Άντρια Ράπτη, Δημήτρης Σταρόβας , Χρήστος Αμβραζής, Υακίνθη Παπαδοπούλου, Αργύρης Κανδύλης, Γιάννης Κατσαρός\n* Υποψηφιότητα στις Χρυσές Σφαίρες 2016 στην κατηγορία "Καλύτερη Ταινία - ANIMATION"\n17 Δεκεμβρίου 2015 στους κινηματογράφους από τη Feelgood και σε 3D\n«Οικογένεια Νώε», την ιστορία του κατακλυσμού όπως την μετέφεραν στο θέατρο η Ξένια Καλογεροπούλου και ο Θωμάς Μοσχόπουλος σκηνοθετεί η Στέλλα Μιχαηλίδου για την Παιδική Σκηνή του ΚΘΒΕ. 17.06.2016 15:37


Χατζηαλέξης: Σε καλό δρόμο οι ανανεώσεις-Υπάρχει άριστη συνεργασία με τους ανθρώπους της ακαδημίας - soccerlive.gr\nΧατζηαλέξης: Σε καλό δρόμο οι ανανεώσεις-Υπάρχει άριστη συνεργασία με τους ανθρώπους της ακαδημίας\nΣτον Χαραυγιακό κοιτάζουν την επόμενη ημέρα και αυτή έχει να κάνει με τον προγραμματισμό της ομάδας.\nΟ Μαργαρίτης Χατζηαλέξης έχει κάνει τις εισηγήσεις του και σιγά-σιγά η διοίκηση Μανώλη Φύτρου ικανοποιεί όλα τα... θέλω του Πειραιώτη κόουτς.\nΠαράλληλα, άπαντες στο σύλλογο έχουν ανοιχτά... τα αυτιά τους επιδιώκοντας να ενισχύσουν το σύλλογο με ποδοσφαιριστές εγνωσμένης αξίας προκειμένου να δημιουργήσει ένα σύνολο αξιόλογο που θα μπορέσει να ανταποκριθεί στις προσδοκίες της κατηγορίας.\nΤο soccerlive.gr επικοινώνησε με τον έμπειρο προπονητή, ο οποίος αναφέρθηκε στις κινήσεις που έχουν γίνει μέχρι τώρα λέγοντας: ''Σίγουρα υπάρχει μεγάλη ικανοποίηση. Όλες οι ομάδες πρέπει να ξεκινούν από τη σημαία τους δηλαδή από τον τερματοφύλακα και εμείς κάναμε το ίδιο. Από εκεί εκεί και πέρα, η ανανέωση των μικρών ήταν επιβεβλημένη. Άλλωστε, τα παιδιά αυτά δεν έπαιζαν επειδή ήταν μικροί αλλά επειδή το άξιζαν και γι αυτό προσπαθήσαμε να τους κλείσουμε άμεσα. Πιστεύω ότι και οι υπόλοιπες ανανεώσεις θα πάνε καλά και στη συνέχεια θα κοιτάξουμε για τους μεταγραφικούς στόχους''.\nΣε ερώτηση για την έναρξη της προετοιμασίας υπογράμμισε\n''Δεν μπορούμε να το ξέρουμε διότι δεν ξέρουμε την ημερομηνία που ξεκινάει το πρωτάθλημα''.\nΓια το γεγονός ότι προωθήθηκαν αρκετά παιδιά από το εφηβικό τμήμα στην α' ομάδα υποστήριξε:\n''Είναι ένα στοιχείο που το κοιτάζουμε. Το εφηβικό μας τμήμα έχει παίκτες αξιόλογους και νομίζω ότι μπορούν να βοηθήσουν. Θα ξεκινήσουν κάποια παιδιά μαζί μας και όποιοι μπορούν να ανταποκριθούν θα παραμείνουν. Ο Χαραυγιακός τα τελευταία χρόνια δίνει βάση στις υποδομές, είναι οργανωμένοι οι άνθρωποι που περιβάλλουν την ακαδημία και κάποια στιγμή όλες οι ομάδες θα πρέπει να δώσουν βάση σε αυτό το τομέα. Είναι τιμητικό που θα βρεθώ και στη γιορτή της ακαδημίας αφού νομίζω ότι υπάρχει μια άριστη συνεργασία''.\nΓ' ΕΘΝΙΚΗ , 5ΟΣ ΟΜΙΛΟΣ , ΑΟΗ ΧΑΡΑΥΓΙΑΚΟΣ , ΜΑΡΓΑΡΙΤΗΣ ΧΑΤΖΗΑΛΕΞΗΣ\nΔυνατό φιλικό με Ολυμπιακό (Κ19) για τον Χαραυγιακό\nΕπιβεβαίωση με Λέκκα στον Φωστήρα\nΟριστικά στην Γ' Εθνική ο Πανιώνιος\nΗλιούπολη: Κίνηση-ματ με τον Πορτογάλο, Ταβάρες\nΔιαζύγιο με ΠΑΟ Ρουφ ο Ρούπι\nΣκούρας στο soccerlive: Αναλάβαμε για να μην βρεθεί ο Πανιώνιος στο τοπικό\nΑνακοίνωσε Νικολόπουλο η Μαρκό\nΝίκος Μεσολόγγης: «Ισορροπημένος ο 6ος όμιλος»


Ο νέος χάρτης για ενισχύσεις σε 41 κλάδους - Agrotes.eu\nagrotesadmin 14 Οκτωβρίου 2016\n– Για Κοινωνικές Συνεταιριστικές Επιχειρήσεις / Αγροτικούς Συνεταιρισμούς / Ομάδες παραγωγών: 50.000 ευρώ.\n– Για πολύ μικρές επιχειρήσεις: 100.000 ευρώ.\n– Για μικρές επιχειρήσεις: 150.000 ευρώ.\n– Για μεσαίες επιχειρήσεις: 250.000 ευρώ.\n– Για μεγάλες επιχειρήσεις: 500.000 ευρώ.\nΤι δικαιολογητικά ζητά ο ΟΠΕΚΕΠΕ για την καλλιεργητική περίοδο 2016 – 2017


Kapa News: Γιάννης Καλαϊτζίδης\nΒρίσκεστε στην κατηγορία "Γιάννης Καλαϊτζίδης"\nΕμφάνιση αναρτήσεων με ετικέτα Γιάννης Καλαϊτζίδης. Εμφάνιση όλων των αναρτήσεων\nΓιάννης Καλαϊτζίδης: Υποψήφιος δημοτικός σύμβουλος Κατερίνης με τον συνδυασμό του Θανάση Λιακόπουλου\n5/22/2019 01:45:00 μ.μ. Γιάννης Καλαϊτζίδης , Τοπικά\nΗ «κρυφή δύναμη» του Θανάση Λιακόπουλου. Γιάννης Καλαϊτζίδης. Ένας από τους πιο αγαπητούς νέους Κατερινιώτες\n5/21/2019 01:15:00 μ.μ. Γιάννης Καλαϊτζίδης , Τοπικά\nΓεννήθηκε και μεγάλωσε στην Κατερίνη, έχει ποντιακή καταγωγή και δουλεύει από πολύ μικρή ηλικία στην οικογενειακή επιχείρηση του πατέρα του. Τα τελευταία χρόνια ασχολείται και με τον χώρο του ηλεκτρονικού εμπορίου, ενώ γενικά είναι ανήσυχο πνεύμα.


Ισπανία - Μαυροβούνιο 99-60 | ebasket.gr\nΚεντρική Eurobasket Ισπανία – Μαυροβούνιο 99-60\nΔημοσίευση στις 01/09 19:25\nΚαταιγιστική ήταν η Ισπανία στην πρεμιέρα της στο Ευρωμπάσκετ. Η ομάδα του Σέρχιο Σκαριόλο, η οποία είναι το απόλυτο φαβορί για την κατάκτηση του χρυσού μεταλλίου, έκανε επίδειξη δύναμης απέναντι στο Μαυροβούνιο, διαλύοντας το με 99-60, στο πλαίσιο της 1ης αγωνιστικής του τρίτου ομίλου της διοργάνωσης.\nΗ τεράστια διαφορά δυναμικότητας των δύο ομάδων είναι τεράστια κι αποτυπώθηκε στο παρκέ, με τους Ισπανούς να κυριαρχούν από το πρώτο ως το τελευταίο δευτερόλεπτο, φτάνοντας δια περιπάτου στην τελική επικράτηση.\nΗ αναμέτρηση είχε τελειώσει από το ημίχρονο, όταν και οι Ισπανοί προηγήθηκαν με 51-26. Οι παίκτες του Σκαριόλο δεν άφησαν το πόδι από το γκάζι ούτε στο δεύτερο μέρος, με το +39 να αντικατοπτρίζει πλήρως την εικόνα των δύο ομάδων.\nΠρώτος σκόρερ για τους νικητές ήταν ο Ουίλι Ερνανγκόμεζ, ο οποίος πέτυχε 18 πόντους ενώ κατέβασε κι 9 ριμπάουντ. Από τους ηττημένους, διασώθηκε ο Βούτσεβιτς με 16 πόντους.\nΙΣΠΑΝΙΑ: Γκασόλ 10 (1), Ροντρίγκεζ 7 (1τρ., 10ασ.), Ναβάρο 9 (3), Ρούμπιο 7 (1), Μ. Γκασόλ 9, Ουίλι Ερνάνγκομεζ 18 (9ριμπ.), Σάστρε 4, Βίβες 3 (1), Οριόλα 2, Σαν Εμετέριο 10 (1), Αμπρίνες 7 (1), Ερνάνγκομεζ 13 (2).\nΜΑΥΡΟΒΟΥΝΙΟ: Ράις 7 (1), Βούτσεβιτς 16 (1), Σέχοβιτς 6 (1), Παβλίτσεβιτς 13 (1), Ράντοντσιτς, Τοντόροβιτς 4, Ντούμπλιεβιτς 4, Μπάροβιτς, Μιχαΐλοβιτς 8 (2), Ιβάνοβιτς, Βράνιες, Ντζούρισιτς 2.\nΠροηγούμενο Παπαπέτρου: “Θα είμαστε καλύτεροι κόντρα στη Γαλλία”\nΕπόμενο “Πράσινη” η Μπρούλια


Δεν είναι οι πρόσφυγες στα Εξάρχεια το πρόβλημα! | in.gr\nΔεν είναι οι πρόσφυγες στα Εξάρχεια το πρόβλημα!\nΕλικόπτερα, κλούβες και μια τεράστια αστυνομική επιχείρηση για να… μεταφερθούν πρόσφυγες από τα Εξάρχεια\n27 Αυγούστου 2019, 08:20\nΌποιος ξύπνησε κοντά στο κέντρο της Αθήνας το πρωί της Δευτέρας θα πίστευε ότι εξελίσσεται σχεδόν πολεμική επιχείρηση.\nΜε το ελικόπτερο της αστυνομίας να κάνει συνεχείς κύκλους οργανώθηκε τεράστια επιχείρηση για να… απομακρυνθούν πρόσφυγες από μερικές καταλήψεις στα Εξάρχεια.\nΓια να πάνε στα «κέντρα φιλοξενίας» που όπως και να το δει κανείς οι συνθήκες δεν είναι οι καλύτερες και που επίσης ξέρουμε όλοι πολύ καλά ότι δεν μπορούν να καλύψουν όλες τις ανάγκες.\nΌμως, το χειρότερο είναι ότι αυτή η επιχείρηση με τους πάνοπλους αστυνομικούς να μαζεύουν μανάδες και παιδιά δεν οργανώθηκε για το καλό των προσφύγων.\nΟργανώθηκε για να «καταπολεμηθεί η ανομία».\nΔηλαδή, οργανώθηκε για να δοθεί η εικόνα, ότι η κυβέρνηση είναι «αποφασισμένη να ξεμπερδεύει με τους μπαχαλάκηδες».\nΔιότι βλέπετε στο πολιτικό χρηματιστήριο «πουλάει» η λογική «νόμος και τάξη».\nΙδίως όταν κυρίως παρουσιάζεται για τις κάμερες και για επικοινωνιακούς σκοπούς.\nΚαι που δε βρέθηκαν τίποτα «παραβατικοί» αλλά απλώς πρόσφυγες; Δεν χάλασε ο κόσμος, το μήνυμα πέρασε.\n«Πατήθηκε το άβατο».\nΔιότι πλέον στην πολιτική έχουμε φτάσει σε ένα οριακό σημείο που θυμίζει τις χειρότερες πλευρές της διαφήμισης.\nΌπως οι διαφημιστές «κατασκευάζουν ανάγκες» έτσι και στην πολιτική «κατασκευάζονται προβλήματα» ώστε να μπορούν να «δίνονται λύσεις».\nΚάπως έτσι κατασκευάστηκε η εικόνα ότι για όλα σχεδόν τα προβλήματα στη χώρα φταίει το «άβατο των Εξαρχείων».\nΔεν έχουν τα Εξάρχεια προβλήματα; Έχουν και παρέχουν.\nΤο airbnb διώχνει τους κατοίκους. Οι πρεζέμποροι δρουν ανεξέλεγκτοι και αρκετοί πιτσιρικάδες δεν καταλαβαίνουν ότι τα τελετουργικά «μπάχαλα» δεν αποτελούν πολιτική και κάνουν και κακό στη γειτονιά.\nΌμως, η επιχείρηση της Δευτέρας δεν απάντησε στα προβλήματα των Εξαρχείων, ούτε και της χώρας.\nΚάλυψε κενά ίσως επικοινωνιακά, αποτέλεσε «πρόβα τζενεράλε» για ακόμη μεγαλύτερες επιχειρήσεις, θέλησε να προλειάνει το έδαφος, ας απαντήσουν όσοι την οργάνωσαν.\nΌμως, προβλήματα δεν έλυσε.\nΚαι η «εικόνα» που έστειλε ήταν αυταρχισμού και απανθρωπιάς.


Μακιγιάζ Φθινόπωρο / Χειμώνας 2021 – 2022: Όλα τα φετινά makeup trends – patrasisyou.gr\nΜακιγιάζ Φθινόπωρο / Χειμώνας 2021 – 2022: Όλα τα φετινά makeup trends\nΗ μόδα, αλλά και το μακιγιάζ μας διαφοροποιείται κάθε σεζόν και προσαρμόζεται στα νέα δεδομένα. Κι ενώ κάποια trends παραμένουν στην κορυφή και είναι διαχρονικά, δεν λείπουν οι νέες προσθήκες που δίνουν άλλο αέρα στην εμφάνιση μας.\nΑν λοιπόν αναρωτιέστε για το ποια είναι τα top trends στο μακιγιάζ για το Φθινόπωρο και το Χειμώνα του 2021 – 2022, οι παρακάτω λίστες θα σας δώσουν μια γεύση από όλα όσα πρότειναν οι κορυφαίοι makeup artists στις πασαρέλες των διάσημων οίκων μόδας.\nΟι κορυφαίες τάσεις στη βάση μακιγιάζ\nΈνα μακιγιάζ πάντα ξεκινάει με μια όμορφη βάση και φυσικά οι διάσημοι makeup artists δεν θα μπορούσαν να μην δώσουν το στίγμα τους για τη σεζόν Φθινόπωρο / Χειμώνας 2021 – 2022 και σε αυτόν τον τομέα.\nΗ ανάδειξη της φυσικής μας ομορφιάς θα είναι και πάλι στην κορυφή των επιλογών. Μια λαμπερή επιδερμίδα και η αποφυγή των υπερβολικών προϊόντων μακιγιάζ ήταν στο στόχαστρο πολλών διάσημων μακιγιέρ.\nΓια παράδειγμα στους οίκους Louis Vuitton και Pat McGrath, τα μοντέλα είχαν ένα ανεπαίσθητο μακιγιάζ, ενώ τόσο ο οίκος Chloe, όσο και ο Gonçalo Peixoto ακολούθησαν την τάση της φυσικής επιδερμίδας με όσο λιγότερο foundation γινόταν.\nΈνα βασικό όπλο του μακιγιάζ για να πετύχετε φρέσκια, νεανική και φυσική επιδερμίδα είναι το ρουζ, το οποίο κάνει δυναμικό comeback στις τάσεις για τη σεζόν Φθινόπωρο / Χειμώνας 2021 – 2022.\nΌπως παρουσίασαν οι διάσημοι makeup artists στις πασαρέλες των πασίγνωστων οίκων μόδας, το ροζ ρουζ θα έχει την τιμητική του φέτος. Χρησιμοποιήστε το τόσο για να κάνετε contouring, όσο και για να προσθέσετε χρώμα στα ζυγωματικά σας. Μην αμελήσετε να προσθέσετε μια πινελιά και στην γέφυρα της μύτης!\nTop trends στο μακιγιάζ ματιών για τη φετινή σεζόν\nΚαι αφού ολοκληρώσετε την τέλεια βάση, σειρά έχει το μακιγιάζ των ματιών. Ποια θα είναι τα χρώματα που θα κυριαρχήσουν αυτή την περίοδο και ποια τα στυλ;\nΔείτε αναλυτικότερα πως μπορείτε να αποκτήσετε ένα μοντέρνο makeup και προσαρμόστε το στο δικό σας γούστο.\nΛιλά σκιές ματιών\nΈνα από τα κορυφαία χρώματα για το μακιγιάζ ματιών την περίοδο Φθινόπωρο / Χειμώνας 2021 – 2022 θα είναι αναμφίβολα το λιλά. Η παστέλ αυτή απόχρωση κυριάρχησε με πολλούς τρόπους σε διάφορες διάσημες πασαρέλες.\nΓια παράδειγμα, σε αυτή του Giambattista Valli το παιχνίδι ανάμεσα στο βιολετί και το λιλά ήταν εμφανές. Από την άλλη μεριά, στην πασαρέλα του Christian Cowan οι λιλά σκιές συνδυάζονταν εκπληκτικά με στρας και άλλα διακοσμητικά στοιχεία.\nΣκιές με λάμψη (μεταλλικές, περλέ και glittery)\nΑπ’ ότι φαίνεται η λάμψη δεν έχει την τιμητική της μόνο στη μόδα τη σεζόν Φθινόπωρο / Χειμώνας 2021 – 2022, αλλά και στο μακιγιάζ.\nΣκιές ματιών λοιπόν με glitter, ιριδίζον εφέ, αλλά και μεταλλικές αποχρώσεις θα φορεθούν κατά κόρον, κάνοντας το makeup μας πιο glamorous.\nΕπομένως, επιλέγοντας το αγαπημένο σας λαμπερό χρώμα μπορείτε να δημιουργήσετε εκπληκτικά μακιγιάζ ματιών με απαλό ή έντονο αποτέλεσμα.\nΣύμφωνα με την δημοφιλή makeup artist Pat McGrath, στην πασαρέλα του οίκου Prada, τα μακιγιάζ ήταν ένας συνδυασμός ανδρικού και θηλυκού, εμπνευσμένος από την ιδέα της αλλαγής, με μεταλλικές σκιές ματιών σε όμορφα παστέλ χρώματα.\nΤα έντονα και σκούρα smokey μακιγιάζ σε καφέ και μαύρο θα έχουν την τιμητική τους την περίοδο Φθινόπωρο / Χειμώνας 2021 – 2022. Αυτό άλλωστε έδειξαν και στις πασαρέλες τους διάσημοι οίκοι μόδας, όπως οι Max Mara, Fendi και Alberta Ferretti.\nΤα smudge λοιπόν μακιγιάζ ματιών, δηλαδή τα εμπνευσμένα από τα 90’s makeup που μοιάζουν σαν «μουτζούρα» θα μας δώσουν την ευκαιρία να δημιουργήσουμε ένα trendy εκθαμβωτικό βραδινό βάψιμο.\nEyeliner με πολλούς διαφορετικούς τρόπους\nΑπό το kitten eyeliner, δηλαδή αυτό με την πολύ λεπτή γραμμή, μέχρι το cat eye και την έντονη – παχιά γραμμή στο πάνω ή το κάτω βλέφαρο, οι επιλογές για μακιγιάζ είναι αμέτρητες και αυτή τη σεζόν.\nΜε βασικό χρώμα το μαύρο, αλλά και με ενδιαφέρουσες χρωματικές παραλλαγές το eyeliner θα έχει και πάλι πρωταρχικό ρόλο στα makeup trends της σεζόν.\nΟ οίκος του Giorgio Armani παρουσίασε μερικές παιχνιδιάρικες προτάσεις σε παστέλ αποχρώσεις, ενώ ο Balenciaga χρησιμοποίησε απλά μαύρο eyeliner για να δημιουργήσει ιδιαίτερες γραμμές.\nAbstract μακιγιάζ ματιών\nΈνα ακόμη trend της σεζόν Φθινόπωρο / Χειμώνας 2021 – 2022 για το μακιγιάζ είναι και αυτό. Περίεργα σχέδια με μαύρο ή άλλες χρωματικές παλέτες έκαναν αισθητή την παρουσία τους σε πολλές διάσημες πασαρέλες, όπως αυτές των Anna Sui, Versace και N21.\nΠιο συγκεκριμένα, σε αυτή της Anna Sui παρουσιάστηκαν χοντρές γραμμές με abstract λεπτομέρειες και negative space εφέ. Από την άλλη μεριά, ο Versace παρέμεινε σε πιο μονοχρωματικές, winged προτάσεις, ενώ ο N21 περιορίστηκε στο μαύρο χρώμα.\nΤο δημοφιλές από το TikTok trend των soap brows θα παραμείνει στη μόδα και τη σεζόν αυτή. Πρόκειται για μια τάση που δημιουργείται με ειδικά προϊόντα και θέλει τα φρύδια να είναι χτενισμένα προς τα πάνω και να δείχνουν λεία.\nΈνας από τους βασικούς υποστηρικτές του συγκεκριμένου trend ήταν και ο οίκος Jason Wu, χωρίς αυτό να σημαίνει πως δεν υπήρχαν και άλλοι διάσημοι σχεδιαστές που το υιοθέτησαν, όπως για παράδειγμα ο Dior.\nΟι τάσεις στο μακιγιάζ χειλιών για τη σεζόν Φθινόπωρο / Χειμώνας 2021 – 2022\nΚαι βέβαια ένα makeup ολοκληρώνεται με το κατάλληλο κραγιόν. Ποια είναι λοιπόν τα χρώματα που θα επικρατήσουν στα χείλη αυτή την περίοδο;\nΠρόκειται για κλασικές και αγαπημένες αποχρώσεις που θα σας χαρίσουν είτε ένα κομψό, είτε ένα σαγηνευτικό look.\nΗ πιο διαχρονική και πολυαγαπημένη πρόταση για τα χείλη δεν είναι άλλη από το έντονο κόκκινο. Το φλογερό αυτό χρώμα που ταιριάζει σε κάθε γυναίκα, αρκεί να βρει τον κατάλληλο τόνο, μπορεί να συνδυαστεί εκπληκτικά με ένα φυσικό ή winged μακιγιάζ.\nΑυτό άλλωστε παρουσίασαν και οι οίκοι Jonathan Simkhai, Dries Van Noten, Sportmax και Prabal Gurung στις πασαρέλες τους.\nVampy – plum lips\nΚι αν ψάχνετε για κάτι εξίσου εντυπωσιακό με το κόκκινο και πιο φθινοπωρινό, τότε δοκιμάστε τα berry lipsticks. Χρώματα όπως το μπορντό, το burgundy, το σκούρο καφέ και το δαμασκηνί θα είναι μεγάλη τάση για τη σεζόν.\nΚάτι τέτοιο έγινε εμφανές από την Sandy Liang όπου δημιούργησε μια αντίθεση ανάμεσα στα σκούρα χείλη και το άβαφο δέρμα.\nΣε αντίθεση με τα κόκκινα και τα σκούρα έντονα χείλη, έρχεται βέβαια το φυσικό μακιγιάζ που συνεχίζει και αυτή την περίοδο να έχει την τιμητική του. Οι Mark Fast, Elisabetta Franchi και Etro είναι μόνο μερικοί από τους οίκους που επέλεξαν nude χείλη για τα μοντέλα τους.\nΕπομένως, ένα πολύ απλό, αλλά άκρως εντυπωσιακό μακιγιάζ για φέτος είναι το εξής: Φορέστε λίγο ρουζ, προσθέστε ένα nude κραγιόν με λίγο gloss και είστε πανέτοιμη!\nbeaute tin kyriaki\nΟι αθλητικές μεταδόσεις 23/11/2021


Φεστιβάλ Δράμας 2013: «Ωραίο το Μουστάκι σου Giorgio» του Αναστάσιου Γκότση | FLIX\nΦεστιβάλ Δράμας 2013: «Ωραίο το Μουστάκι σου Giorgio» του Αναστάσιου Γκότση\n03 Σεπ 2013 Πόλυ Λυκούργου\nΕνας κύριος με κοστούμι μπαίνει στο σπίτι του. Φαίνεται υποχόνδριος με τα ρούχα του. Είναι όμως; Ποιο είναι το είναι και ποιο είναι το φαίνεσθαι; Πόσο σημαντικό είναι το φαίνεσθαι και πόσο σημαντικό φαίνεται το είναι; Μήπως τελικά, αυτό που φαίνεται είναι;\nΟ Αναστάσιος Γκότσης γεννήθηκε στην Αθήνα και εργάζεται ως Τοπογράφος Μηχανικός. Αυτή την εποχή συνεχίζει τις σπουδές του στο τμήμα Γεωλογίας του Πανεπιστημίου Αθηνών. Με το σινεμά άρχισε να ασχολείται ενεργά τα τελευταία δυο χρόνια όπου παρακολούθησε σεμινάρια σκηνοθεσίας και αναλογικής φωτογραφίας. Η ταινία με τίτλο «Ωραίο το μουστάκι σου Giorgio» είναι η πρώτη σκηνοθετική του απόπειρα.\nΤέσσερις ερωτήσεις για το «Ωραίο το μουστάκι σου Giorgio»\nΗ ταινία είναι βασισμένη σε σενάριο του Ανθιμου Σαλκιτζόγλου. Μου έδωσε μερικά από τα σενάρια του να διαβάσω, και το συγκεκριμένο μου κέντρισε το ενδιαφέρον και μου δημιούργησε αμέσως εικόνες. Ακoλούθησαν πολλές συζητήσεις και αναλύσεις πάνω στην ιστορία μέχρι που πήραμε την απόφαση να ξεκινήσουμε την προσπάθεια να την υλοποιήσουμε.\nΑποφεύγω να μπαίνω στην ουσία της ταινίας και να την αναλύω, γιατί πιστεύω ότι κάθε ταινία είναι ένα προσωπικό ταξίδι το οποίο ο καθένας το αντιλαμβάνεται και το βιώνει διαφορετικά. Προτιμώ να ακούω σχόλια, από όσους την έχουν δει. Είναι πολύ πιο γοητευτικό να ακούς τα συναίσθηματα που προκαλεί η ταινία σου.\nΗ ταινία μικρού μήκους αποτελούσε, αποτελεί και θα αποτελεί πάντα μια πρόκληση για έναν καλλιτέχνη να συμπυκνώσει πολλά νοήματα σε λίγες εικόνες, αλλά και σε έναν νέο δημιουργό να δοκιμάσει τις δυνατότητες του.\nΣε περιόδους ευφορίας, συνήθως έχεις λεφτά αλλά δεν έχεις χρόνο. Σε περιόδους κρίσης, έχεις χρόνο αλλά δεν έχεις λεφτά. Μη ξεχνάμε όμως ότι οι τέχνες γενικότερα σε παγκόσμιο επίπεδο άνθισαν κυρίως σε δύσκολες περιόδους. Η κρίση φέρνει τους ανθρώπους πιο κοντά και τους κάνει να λειτουργούν με το εμείς και όχι με το εγώ. Δημιουργεί ομάδες με κοινούς στόχους - κάτι που είναι απαραίτητο στο σινεμά γιατί πρόκειται για μια ομαδική τέχνη, η οποία συνθέτει σε μια εικόνα το ταλέντο πολλών δημιουργών. Επίσης, οι τελευταίες επιτυχίες των ελληνικών ταινιών στο εξωτερικό είναι ένα κίνητρο στο να προσπαθήσει κάποιος περισσότερο.\nΣκηνοθεσία: Αναστάσιος Γκότσης / Σενάριο: Ανθιμος Σαλκιτζόγλου / Παραγωγή: Αναστάσιος Γκότσης, Ανθιμος Σαλκιτζόγλου / Διεύθυνση Φωτογραφίας: Νίκος Θωμάς / Μουσική: Ντίνος Τσέλης / Σκηνογραφία: Rosa Karac, Ερατώ Λιόλιου / Ενδυματολογία: Rosa Karac / HD Colorist: Παύλος Παπαδόπουλος / Βοηθός Σκηνοθέτη & Γραφιστική Επιμέλεια: Ερατώ Λιόλου / Ερμηνεία: Σταύρος Συμεωνίδης / Συμμετοχή: Ανθιμος Σαλκιτζόγλου, Γιάννης Τζαβέλλας.\nΠροηγούμενο Φεστιβάλ Δράμας 2013: «Εθελοντές» του Θοδωρή Βουρνά Επόμενο Φεστιβάλ Δράμας 2013: «Dead End» της Τώνιας Μισιαλή


Ο άνθρωπος που… έπλασε μερικά από τα καλύτερα ταλέντα! – newsacademies\nΟ άνθρωπος που… έπλασε μερικά από τα καλύτερα ταλέντα!\nJuly 27, 2017, 14:39\nΠριν λίγες ημέρες ο ΠΑΣ Γιάννινα ανακοίνωσε τη συνεργασία του με τον Δημήτρη Τερεζόπουλο. Μία κίνηση η οποία προκάλεσε αίσθηση στον κόσμο που ασχολείται με τον χώρο των ακαδημιών και όχι μόνο. Πρόκειται για έναν έμπειρο κόουτς ο οποίος έχει δουλέψει και ως πρώτος προπονητής σε πρώτες ομάδες και έχει δείξει τις ικανότητές του.\nΑυτό όμως που έχει σημασία για τον ΠΑΣ Γιάννινα είναι ότι ο Δημήτρης Τερεζόπουλος έχει μεγάλη εμπειρία σε επίπεδο ακαδημιών και αυτός, προφανώς, ήταν ο λόγος που προτιμήθηκε για να αναλάβει τον ρόλο του «αρχηγού» στην ακαδημία της ομάδας.\nΕίναι χαρακτηριστικό πως από τα… χέρια του Δημήτρη Τερεζόπουλου έχουν περάσει ορισμένα από τα καλύτερα ταλέντα που έχει αυτή τη στιγμή το ελληνικό ποδόσφαιρο.\nΤο διάστημα που ήταν στην ακαδημία του Ολυμπιακού κατάφερε να πάρει τον τίτλο της Superleague K17 δύο φορές και μάλιστα συνεχόμενες σε Κρήτη και Λάρισα με αντιπάλους ΠΑΟΚ και Παναθηναϊκό αντίστοιχα με σκορ 2-1 και 5-2! Εκείνη τη διετία είχε προπονήσει ποδοσφαιριστές οι οποίοι τώρα κάνουν καριέρα στην Ελλάδα, αλλά και το εξωτερικό.\nΜιλάμε για ηλικίες ποδοσφαιριστών 16 και 17 ετών. Δηλαδή χρονιές αρκετά σημαντικές για τους πιτσιρικάδες, αφού είναι οι χρονιές που «φτιάχνουν» την προσωπικότητά τους και το σημαντικότερο τότε δεν υπήρχε η Superleague K15 άρα ήταν η πρώτη τους… επαφή με ποδόσφαιρο σε πιο επαγγελματικό επίπεδο από προηγούμενες ηλικίες.\nΕκείνα τα χρόνια ο Δημήτρης Τερεζόπουλος είχε τον Νίκο Ιωαννίδη. Ο 23χρονος, πλέον, επιθετικός αγωνίζεται από φέτος το καλοκαίρι στην Ουγγαρία και πιο συγκεκριμένα στην DVTK και αποτελεί τον πιο ακριβοπληρωμένο ποδοσφαιριστή της ομάδας, ενώ μέχρι πέρσι αγωνιζόταν στον Αστέρα Τρίπολης.\nΈνας άλλος επιθετικός, επίσης γνωστός πλέον στο κοινό, τον οποίο είχε ποδοσφαιριστή ο Δημήτρης Τερεζόπουλος στον Ολυμπιακό, είναι ο Νίκος Βέργος! Ο νεαρός σέντερ φορ των «ερυθρόλευκων» ναι μεν δεν βρήκε θέση στο φετινό ρόστερ, αλλά συνεχίζει από πολλούς να θεωρείται ως ανερχόμενο ταλέντο για την Ελλάδα και πέρσι αγωνίστηκε στη δεύτερη ομάδα της Ρεάλ Μαδρίτης.\nΑπό εκεί και πέρα, παίκτης του ήταν και ο Μπάμπης Λυκογιάννης! Ο 23χρονος αριστεροπόδαρος μπακ ήταν από τους αγαπημένους ποδοσφαιριστές του Δημήτρη Τερεζόπουλου και τα τελευταία χρόνια αγωνίζεται με επιτυχία στο εξωτερικό και τη Στουρμ Γκρατς, με τους Αυστριακούς να γράφουν τα καλύτερα για αυτόν ενώ είχε πρόταση και από την Αμερική!\nΣτο εξωτερικό αγωνίζεται και ο Κώστας Ρουγκάλας και συγκεκριμένα στη Βέστερλο, ο οποίος ήταν βασικός στους Κ17 του Ολυμπιακού την χρονιά που «σήκωσε» το πρωτάθλημα στην Κρήτη, υπό τις οδηγίες του Δημήτρη Τερεζόπουλου.\nΥπάρχουν και παίκτες τους οποίους είχε ο έμπειρος κόουτς παλαιότερα και βρίσκονται ακόμη στον Ολυμπιακό! Ο λόγος για τον τερματοφύλακα Λευτέρη Χουτεσιώτη, τον οποίο προπονούσε ο γυμναστής τερματοφυλάκων Χρήστος Θεοδώρου, και ο Μανώλης Σιώπης. Αμφότεροι είναι στην πρώτη ομάδα των «ερυθρόλευκων» αυτή τη στιγμή.\nΓια τον Σιώπη μάλιστα ο Δημήτρης Τερεζόπουλος έλεγε από τότε καλά λόγια και ότι πίστευε πως ήταν παίκτης ο οποίος μπορούσε να προχωρήσει και να κάνει καλή καριέρα και μέχρι τώρα τον δικαιώνει ο νεαρός μέσος με την παρουσία του σε Πανιώνιο, Ολυμπιακό και την κλήση του στην Εθνική Ελλάδας.\nΜέσα στους παραπάνω θα πρέπει να προστεθεί και ο Άνταμ Τζανετόπουλος, επίσης ένας παίκτης τον οποίο πίστευε αρκετά ο κόουτς και τώρα αγωνίζεται στην ΑΕΚ, ενώ πέρσι είχε δοθεί δανεικός και στον Ηρακλή.\nΥπάρχουν ακόμη και ποδοσφαιριστές οι οποίοι αγωνίζονται πλέον στη Football League και ήταν παίκτες του Δημήτρη Τερεζόπουλου, όπως οι Βάντερσον, Λεάντρο, Βουτσιώτης, Σωτηράκος, Σούλης και άλλοι…\nΕίναι, λοιπόν, προπονητής που «φτιάχνει» ποδοσφαιριστές και η επιλογή του ΠΑΣ Γιάννινα μόνο σωστή μπορεί να κριθεί!\nΦιλικό και δοκιμές παικτών για τους Κ20 της Ξάνθης\nΟ ΠΑΟΚ παρέταξε 11άδα μόνο με ξένους. Που είναι τα παιδιά της Ακαδημίας του;